Enkarterriko billano - Wikipedia, entziklopedia askea.\nAlano, txato, mezo\nEnkarterriko billanoa, (montañeraz "mezo"), Euskal Herriko bertako txakur arraza bat da. (Gaztelaniaz) Gaur egun bere zabalpen gunerik garrantzitsuena Bizkaiko Enkarterrietan badago ere, Arabako iparraldera zabaltzen da ere.\nZakur honen banaketa Kantabriako ekialdera zein Burgosko probintziaren iparrera heltzen da aldi berean, hau da, gutxi gorabehera behi montxinaren banaketarekin bat dator.\nArraza honen erabilera ohikoa mendiko behiak zein behi suharrak gobernatzeko izan bada ere, gaur egun indarra dauka ere zakur Billanoak ehiza larria harrapatzeko erabilera ere, basurdea bereziki. Nahiko ospe eta estimua hartu dute lantegi honetan azken hamarkadetan.\n3 Arrazaren eredua\n3.1 Arrazaren ezaugarri morfologikoak\n3.2 Izaera eta portaera\n4 Basa-behien harrapaketa zakurrekin\n5 Zakur billanoen babesa eta etorkizuna\nBillano edo Villano hitz erromantzea da, enkarterriko hizkerarena (Montañera), eta txakurrei dagokienez, ganaduak gobernatzeko txakurra esan nahi du. Zakur hauek mendiko azienda harrapatu eta "villetara", hau da, hiribilduetara, eramaten zuten bertan saldu edo hiltzeko. Handik billano izena.\nBeste zenbait izen hauexek dira: Alano, Chato eta Mezo.\nArgi dagoena zera da; historikoki mendiko behiak gobernatzeko, hau da, Betizuak, Behi Montxinak, Landetako behiak, arraza zaharreko Piriniar behiak zein Terreñak , billano edo bere antzeko zakur motak egon direla Euskal Herrian, antza Erromatarren garaietatik behintzat.\nZakur alanoak ehizean erdi aroko marrazki frantziar batean\nEnkarterrietan zakur alanoak eta "antzinako billanoa" delako arrazaekin egiten zuten behi montxinen harrapaketa. (Begira artikuloan "Basa-behien harrapaketa zakurrekin").\nBat hozka zakurra zen, eta bertakoek "Txatoak" edo "Hozka zakurrak" deitzen zituzten. Beste izena "Alanoak" zen, nahiz eta gorde diren deskribapenen arabera gehiago eduki dogoen ezaugarriak alanoenak baino.\nAnimalia handiak ziren, 40 edo 50 Kilokoak, barreatua edo marraduna(egungo billanoak bezala), muturra oso motza (Hau, jakina, ez dator bat alanoen ezaugarriekin) eta atzera igota. Horrela, goiko ezpaina ez zitzaion ahoan kabiĆtzen, eta ez zion ondo ixten. Hau horrela, ezpain hori modu batean tolesten zen non zakurra erlajatuta zegoenean, lerde ugari zeriola animaliari.\nAnimalia indartsu eta ausarta zen, bere lanerako espeziala, horretarako sena handiarekin, hala ere desabantaila nabarmen bat zeukan, seguraski belaunaldien hautaketaren ondorioz, muturrez motzegia zen, eta korrika luzetan arnasa hartzeko arazoak zeuzkan. Arazoak zeuzkan 50 edo 60 metro baino gehiago korrika biziza egiteko harrapakinaren atzetik. Hau dela eta, "Txato" hauek bertatik bertara askatu behar zitzaien basa-behiei.\nOhikoa zen, egun billanoekin egiten den moduan, bat edo bi hilabetekin txakur-kumeari belarriak moztea. Hau horrela, belarriak tentetzen zitzaizkien oso era berezi batean.\nUne batean abelzainek erabaki zuten bi zakur arraza elkarrekin gurutzatzea arraza erabilgarriago lortzeko. Alde batetik "antzinako billanoak" ez ziren hozka zakurrak, eta ezin zuten betabereak harrapatu. Alanoak haien aldetik ezin zuten abereak jazarri eta behar izanez gero bereiztu. Gainera behia edo zezena ez baldin bazuten aurreneko aukeran harrapatzen, oso ahalmen gutxi zuten, haien buruaren egitura dela eta harnasa hartzeko arazoak direla eta, jazartzeko.\nJoan den mendearen erdialdean Enkarterriko abelzainak hasi ziren bi arraza nahasten egungo billanoa lortzeko, bere bi ahaideen ezaugarri onak beregatu dituena.\nArraza berri bat lortu zuten (bi arraza zaharretan oinarriturik), baina beste bi zakur arraza galdu ziren.\nAlanoak deitu arren, garai bateko Enkarterriko "Txatoen" deskripzioak gehiago datoz zakur dogoekin. Gure inguruan irauten duen dogo arrazarik hurbilena Bordeleko dogoa da\nArrazaren eredua[aldatu | aldatu iturburu kodea]\nEz dago barietaterik «Enkarterriko villanoa» txakur arrazan.\nTxakur hozkariak dira. Euskal Herriko mendebaldereneko eskualdean eta inguruko lurraldetan dute jatorria, Bizkaiko Enkarterrian Euskal Herriko kasuan.\nBertako abeltzainek antzina-antzinatik erabiltzen dituzte. Aske bizi diren behi montxina arrazako behi erdibasatiak biltzen laguntzen diete mendialde malkartsuetan.\nEzaugarriei eta itxura orokorrari dagokienez, tamaina ertaineko txakurrak dira, longilineoak eta egitura trinkoa dutenak. Burua eta bularraldea zabalak dituzte, eta aurreko heren guztia guztiz sendoa eta gihartsua.\nGogor itxura dute, eta sexuen arteko dimorfismoa nabarmena da. Jabearen ondoan bizi-biziak eta arinak dira. Ezezagunen aurrean begiak erne eta serio egoten dira. Sarritan, jaiotzerakoan belarriak zuzen mozten dizkiete.\nIlea barreatua dute, abeltzainek esaten dioten bezala;\nnabarra edo marraduna.\nBurua:Mesozefalikoa da, trinkoa, baina ertz garbiak eta definituak ditu. Burezur-aurpegien ardatzak pixka bat dibergenteak dira.\nBurezurra: Mesokraneotoa eta subkonbexua da. Garondoko gandorra ez da oso irtena.Bekoki-sudurretako sakonunea luzea eta nabarmena da.\nAurpegia: Muturra zabala eta sakona da. Goitik begiratuta piramide-enborraren itxura du, piramidearen oinarria sudur-puntako aldean dagoela.\nBillano zakurraren txakur-kumeak\nBarailak zuzenak eta indartsuak dira, eta masetero muskulu handiak dituzte.\nSudurraren gainaldea zuzena da. Sudur-punta zabala da eta alboetan arrakalatuta dago.\nEzpainak meheak eta irmoak dira. Goikoak behekoa estaltzen du, ertzetan izan ezik. Hortzeria ederki eratuta dago. Letaginak handiak dira.\nKurrikak bezala egiten dute hozka.\nBegiak zeharka daude eta aurrerantz begiratzen dute. Barrurantz sartuta daude masetero muskulu handien artean.\nBelarri tente eta txikiak dituzte bilanoek.\nBelarriak tenteak eta txikiak dira. Sei hilabete bete aurretik belarriak moztu egiten dizkiete, triangelu forma\nLepoa ertaina da, zilindrikoa eta oso gihartsua.\nSoinkurutzea laburra eta zertxobait nabarmendua da. Bizkarra luzea, zuzena eta zabala da. Gerrialdea laburra da, apur bat subkonbexua zerraren hasieran. Zerrak 45.º inguruko inklinazioa du; zabala eta gihartsua da.\nBularra oso zabala eta sakona da eta gihar handiak ditu. Beraz, gorputz-adarren artean tarte zabala dago. Saihetsak nahiko konbexuak dira bizkarrarekin bat egiten duten zatian, eta ez hainbeste erdiko herenean. Bularrezurraren lerroa ukondoaren azpitik dago. Sabela tinkoa eta meharra da. Buztana luzea eta mehea da, kanporanzko igitaiitxurako\njarrera du beti, eta oso mugikorra da. Bai geldi dagoenean eta bai mugitzen denean, alboetarantz higikortasun handia du. Geldi dagoenean, kurbaren behealdea belaunburuen pare edo geratzen da. Mugitzen denean, bizkar-gerrialdeko lerroaren luzapen gisara altxatzen da, igitai-itxura inoiz galdu gabe, geldiunean baino irekiagoa bada ere.\nLuzera eta lodiera ertainekoak dira eta jarrera perfektua dute. Aurreko gorputz-adarrak: Aurretik begiratuta jarrera\nperfektua dute eta oso bananduta daude. Sorbalda laburra eta gihartsua da, askea, eta 45.º-ko inklinazioa du.\nBesoa sorbalda bezain luzea da, gihartsua, eta oso mugikortasun handikoa. Angelu eskapulo-humerala 90.º ingurukoa da.\nUkondoa txikia eta markatua da. Besaurrea luzea da. Oso lodia izan ez arren, lokailu eta hezur sendoak ditu. Karpoa ez da nabarmena. Metakarpoa luzea da, iabertikala, besaurrearen luzapena balitz bezala, eta ezproi garatua du.\nEskua katuaren erpearen antzekoa da. Behatz labur eta sendoak ditu, azazkal handiak eta kuxin gogorrak. Atzeko gorputz-adarrak: Atzetik begiratuta: paraleloak eta oso bananduak.\nBillano zakurra, arra\nIzterra gutxi gorabehera bizkarra bezain luzea da eta inklinazioa ere antzekoa du. Hanka luzea da, goiko herenean gihartsua, eta beheko herenean meheagoa baina lokailu oso garatuekin. Belaunburua ertaina da, irekia, eta punta markatua du.\nMetatartsoa luzea eta ertaina da, ezproirik gabekoa.\nOinak eskuak bezalakoak dira.\nAzala lodiera ertainekoa da, sendoa eta malgua. Gorputzari atxikitzen zaio, hezurren erliebeak eta giharren planoak nabarmenduz.\nKolorea eta ilea:\nKolorea nabarra edo marraduna da, gutxi-asko iluna. Batzuetan zuriuneak agertzen dira paparrean eta gorputz-adarretan.\nSudur-punta beltza da.\nBegiak hurritz-kolorekoak dira, ilunagoak edo argiagoak,ilearen arabera.Ilea laburra, gogorra eta leuna da, zentimetro bat eta hiru zentimetro bitarteko luzera du, oso sarria da eta gorputzari atxikita dago.\nSoinkurutzeko altuera: 57-60 cm arretan eta 55-57\nProportzioak: Soinkurutzeko altuera / luzetarako diametroa: 5/6. Soinkurutzeko altuera / bizkar-bularraldeko\ndiametroa: 2/3. Burezurraren luzera / aurpegiarenluzera: 5/4 arretan eta 1/1 emeetan.\nEz dago pisuaren batez besteko estandarrik. Beraz, askotariko neurriak onartzen dira, hazkuntzaren eta beste inguruabar batzuen araberakoak.\nZakur billanoak lanean\nGuztiz orekatua da, esanekoa, alaia eta oso maitekorra jabearekin, indartsua, azkarra eta behar bezain haserrekorra abereak erabili behar dituenean. Ezezagunen aurrean zuhur eta fidagaitz agertzen da, erne eta serio begiratzen die, baina bere indarrak ematen dion lasaitasunarekin.\nBizkor eta arin mugitzen da. Gorputz-adarrak eroso eta nahi beste luzatzen ditu, lurretik gehiegi altxatu gabe.\nAsko hitz egin da billanoen ustezko agresibitateaz, baina orohar zakur orekatuak dira, etxeko jendearekin maitakorrak eta beste txakurrekin talde-lanetan ohituak.\nBehien harrapaketan ordea, ausartak eta oldakorrak azaltzen dira.\nGuztiz gezurrezkoa da beraz, billanoak tradizionalki zakur borroketan erabiliak izan direla.\nBasa-behien harrapaketa zakurrekin[aldatu | aldatu iturburu kodea]\nFrancisco de Goyaren marrazkia. Zezen-txakurrak\nZakur behi harrapatzaileen arrasto ugari topa daiteke agiri zaharretan zein artean. Elizetako kapitelak, erromatar garaiko harri landuak...\nEnkarterrietan eta inguruetan aspaldi-aspalditik dator behi montxinak txakurrekin harrapatzeko ohitura. Lehenik, seguruen, betizuak harrapatzen zituzten antzeko txakurrekin. Horren adibide Euskal Herriko zenbait elizetan agertzen diren zezen eta txakurren arteko borroken irudiak. Behi erdi basati horiek harrapatzeko garaia urritik abendura zen, horregatik garai hori "octubrada" deitzen zuten. Alde bakoitzean montxinak harrapatzeko ohitura jakin batzuk izaten ziren: Karrantzan oinez joaten ziren, eta Turtziozen zaldiz.\nGarai batean aurrenekoak parte hartzen behien harrapaketan lehen aipatutako "antzinako billanoak" ziren. Hauek arrasto eta hozka zakurrak ziren, ilaje ilunekoak, eta egungoak baino txikiagoak. Beraien lana harrapatzeko aukeratutako behia samaldatik bereiztea zen, eta ehiztariak zain zeuden tokiraino bultzatzea.\nOrduan, behia gertu zegoenean, zakur alanoak askatzen zituzten. Zakur arraza hau egun iraungita dago. Batzuen ustez, Enkarterriak izan ziren zakur arraza mitiko haren azken gunea Iberiar penintsulan. Dena den aipatua geratu da lehen ere Enkarterriko "txato" horiek gehiago zutela "dogo" aldetik alanoetatik baino.\nEnkarterritarrek "txatoak" eta "hozka zakurrak" izenekin ezagutzen zituzten.\n"Txatoak" antzinako billanoak baino askoz astunagoak ziren, burua askoz handiago zuten ere, eta beraiek ziren behia harrapatu eta geldiarazten zutena.\nZakur billanoen babesa eta etorkizuna[aldatu | aldatu iturburu kodea]\n1997 urtean sortu zen Enkarterriko Billanoaren Elkarte Nazionala.\n↑ Miguel Fernández Rodríguez, Mariano Gómez Fernández, Juan Vicente Delgado Bermejo, Silvia Adán Belmonte, Miguel Jiménez Cabras (editors) (2009). Guía de campo de las razas autóctonas españolas (in Spanish). Madrid: Ministerio de Medio Ambiente y Medio Rural y Marino. ISBN 9788449109461.\n(Gaztelaniaz) Zakur Billanoen argazkiak\n(Gaztelaniaz) Billanoei buruzko artikuloa\nMultimedia: Villano de las Encartaciones\nOrriaren azken aldaketa: 12 urria 2021, 16:47.


Herriko bederatzi eremutan argiteria aldatu du Udalak . diariovasco.com\nHerriko bederatzi eremutan argiteria aldatu du Udalak\nEfizientzia energetikoa lortzeko, herriko bederatzi eremutan farolen argiak aldatu ditu aurten Udalak. Guztira, 287 farolatako argia aldatu da. Lan hauek egiteko, 60.000 euroko inbertsioa egin du Udalak. Gipuzkoako Foru Aldundiak 10.000 euroko laguntza eman dio Udalari. Datorren astelehenean hasiko dira udal langileak azkeneko eremuko aldaketak egiten: Ugaldetxoko Igerobi bidean. Azken aste honetan, Karrikan eta Kontzejupe plazan egin dira argiteria aldaketak.\nUrtean zehar, Iturriozko Ozentzio kalean; Elizaldeko Euskal Herria plazan, Kaskazuri plazan, Elorrondo kalean eta Doneztebe plazan; eta Arraguako Makarraztegi poligonoan ere egin dira aldaketak.\nArgiteriako berrikuntzekin, Udalak «energian eta ekonomian aurreztea lortuko du. 99 tona CO2 eta 11 tona petrolio gutxiago isuriko ditugu oiartzuarrok eta 9.000 euro gutxiago ordaindu beharko dugu urtean argindarrarengatik», argitu du Jexux Leonet alkateak.


Hasiera / Seilu / Ongietorri 2.0. Osasunaren mundura!\nOngietorri 2.0. Osasunaren mundura!\n05/03/2014. Datu guztien arabera, osasuna eta teknologia-mundua batzeak zer esan asko emango du. Gero eta app gehiago dauzkagu merkatuan nutrizio, gaixotasun edo kirol-jarduerei buruzkoak. Badira osasunaren eta kirolaren munduko profesionalentzat, baita erabiltzailearentzako app-ak ere. Erabiltzaileen artean arrakastarik handieneko app batzuk aurkeztuko dizkizuegu.\n- Fitbit: zure gorputz-egoera eta osasuna hobetzen dituzten “produktu teknologiko osasungarrien” familia. Batetik, bere 4 gadget-ak (Flex, Zip, One eta Aria Wi-fi baskula adimenduna) daude, zure urratsak monitorizatzen lagunduko dizute, jakiteko zer distantzia ibili behar duzun, zenbat kaloria erretzen dituzun, zenbat erre behar dituzun zure eguneko helburua lortzeko, edo nola kontrolatu egiten duzun loa eta loaren kalitatea. Bestetik, mugikorrarentzako aplikazioarekin ─Apple nahiz Android-entzat dago erabilgarri─ sinkronizatzen diren gadget horien jarduera, zeure buruari jartzen dizkiozun helburuak lor ditzazun, zure bilakaeraren irudi globala erakutsiz. Zalantzarik gabe, zure gorputzaren egoera hobetzen lagunduko dizun konbinazio hobezina da.\n- QuitNow!: erretzeari uzten ari diren pertsona adoretsu horientzat app-ik gomendagarrien eta osoenetarikoa. Bere ezaugarri nagusien artean hauek daude: erre gabe daramatzazun egunen kontagailua, aurrezten ari zaren dirua, lortzen ari zaren oneratze fisiologikoaren maila, OME-ren araberako osasun-adierazleak, eta, gainera, ostatatzen duen komunitate edo erkidegoa, non zure lorpenak partekatu eta egoera berean dauden beste batzuekin hitz egin dezakezun.\n- Fatsecret: aplikazio hau kalorien kontagailu hutsa baino askoz gehiago da. App honi esker, uneoro jakin ahal izango duzu zenbat kaloria dituzten jaten dituzun produktuek, markaren edo normalean joaten zaren jatetxe edo denda edo supermerkatuaren bidez aurkituta. App honen gauzarik bitxiena da bilaketa errazteko daukan barra-eskanerra erabili ahal izango duzula. Jatorduen eta ariketen egunkari bat du, eta hor zure lorpenak erregistratu eta egiteko moduko errezetak eta ariketak aurkituko dituzu. Gainera, agenda du zure egutegia antolatzeko. Aurrerapen hauek guztiak zure komunitatean partekatu ahal izango dituzu.\n- Runkeeper: running-zaleentzako app-a da. Aplikazio oso eta bete honek zure jarduera fisiko guztia erregistratzen du (lasterka egitea, bizikletaz ibiltzea eta xenda-zaletasuna) eta egiten duzun aurrerapena ikus dezakezu estatistiken bidez. Runkeeper-ekin txosten zehatza lortuko duzu, eta berarekin hobeto neurtu ahal izango duzu errendimendua. Aukera berri bat du, eta, ariketa egiten ari zaren bitartean, zeure aurrerapenen berri iritsiko zaizu zure entzungailuetara bidalitako audio-mezu baten bidez. Gainera, zure musika-zerrenda kutunak eta egiten dituzun ibilbideak gorde ahal izango dituzu, gero komunitatean partekatzeko. Proposatzen dizkizuten plan bereziak jarraitzeko aukera ere izango duzu.\n- Social Diabetes: Tresna hau 1 eta 2 motako diabetea duten pertsonentzat dago diseinatuta, gaixotasuna autokudeatu eta kontrolatu ahal izan dezaten. Nola? Uneoro, app honek gogoraraziko dizu, elikagaien pisuaren arabera, zenbat intsulina behar duzun eta nola dagoen zure glukosa-maila. Jarraitu aplikazioaren aholkuak gaueko hipogluzemiak saihesteko, bere sistema adimendun eta zuretzat pertsonalizatuari esker. Kontsultatu grafikoak zure bilakaera ikusi eta jarraitzeko. Gainera, proposatzen dituzten errezetak eta aholkuak kontsultatu ahal izango dituzu eta zure esperientziak partekatu zeure komunitatearekin.\n- Logic master: Gure elikadura eta gure gorputzaren egoera zainduta, gure burua trebatu eta latinezko esamoldea praktikan jartzea komeni da: “Mens sana in corpore sano”. Eremu honetan mini-jokoen bidez zure adimenari erronkak jarriko dizkioten aplikazio ugari dago. Ezagunenetakoa Logic Master da, zazpi joko-maila dituena, logika klasikoan oinarrituta.\nEz dago aitzakiarik!: 2.0 osasunaren munduak zeure burua erraz zaintzeko aukera ematen dizu. Proba itzazu app hauek eta konta iezazkiguzu zure esperientziak edo gomenda iezazkiguzu ezagutzen dituzun beste aplikazio batzuk, bizi-ohitura osasungarriagoak geureganatzen lagunduko digutenak.


Munilla • ZUZEU\nZozoak beleari ipurbeltz - Amatiñok Euskadi Irratiko Albiste Faktoriarako, bere blogetik jasoa. Donostiako gotzain jaunari ez zaio gustatu Madrilen Diputatuen Kongresoak erabaki duen eutanasia ...\nMunillak blokeatuta nauka - Leire Narbaizak Gipuzkoako Hitzan. Munillak blokeatuta nauka Twitterren. Duela hilabete batzuk konturatu nintzen, kasualitatez. Txiolari lagun batzuekin komentatu, ...\nUrteroko Azpeitiako San Inazioetako mezaren atarian ehundaka pertsonak Espainiar Estatuaren dispertsio politika salatu dute. Hona hemen hedabideetan agertu dena. Gaurkoan ere San Inazioko feste...\nEspainiarrek Haitiko koitaduei laguntzea baino arazo larriago dutela esan du Munillak. Halaxe dakar, behintzat Ser katearen webguneak. Haitiko katastrofeari buruzko balorazioa egitean esan omen ...\n900 sinadura eta aurki 1000… eta gehiago\nAipatutako komunikatuak dioen bezala, Donostiako Elizbarrutiak nortasun berezia du, Vatikano II. Kontzilioari atxikia eta Gipuzkoan, Euskal Herrian sustraitutako Elizan gauzatua. Horren erreferente d...


Orkatzen ordezkariek baztertu egin dute herriko tabernaren administrazio judiziala "konpartitua" izatea - Azpeitia - uztarria.eus\nOrkatzen ordezkariek baztertu egin dute herriko tabernaren administrazio judiziala "konpartitua" izatea\nUztarria.eus 2002-09-23 22:09\nGaur Espainiako Entzutegian entzun zenaren arabera, Espainiako Justiziak ez ditu herriko tabernak itxiko, baina kontrolatu egin nahi ditu, berak ere parte hartuz herriko tabernen kontu ekonomikoetan. Herriko tabernek baztertu egin dute proposamen hori.\nOrkatz Azpeitiko Kultur Elkarteko ordezkariak Madrilen izan dira gaur, herriko tabernen kontrako ekinbide judizialak direla medio. Eta Espainiako Entzutegiko fiskal Enrique Molinak Baltasar Garzon epaile espainiarrari eta 75 herriko tabernen 15 ordezkariri eta Jone Goirizelaia abokatuari proposatu die elkarteen administrazio judiziala hemendik aurrera "konpartitua" izatea, tabernak itxi gabe; alegia, fiskalaren proposamenaren arabera, elkarteen kontuak-eta kontrolatzeko herriko tabernek beren ordezkaria izendatu beharko lukete eta Espainiako Instrukzio Epaitegi Zentralak bere ordezkaria Espainiako Haziendaren teknikari bat. Herriko tabernen ordezkariek, ordea, baztertu egin dute aukera hori; izan ere, "enpresa ez direnez", elkarteoi ezin zaie legediaren arabera hori ezarri. Era berean, fiskalak proposatu du herriko tabernen elkarteek ezingo dutela administratzaile judizialaren arduradunaren kontrolik gabe lehengo konturik eduki, ezta kontu berririk ireki ere. Herriko tabernen ondoko lokalak eta bulegoak ixtea ere proposatu du fiskalak. Baltasar Garzonen aginduz, 75 herriko taberna behin-behinean enbargatuta daude eta 109 kontu korronte blokeatuta joan den uztailaren 3az geroztik, "kale borrokak eragindako kalteak ordaindu ahal izateko". Enbargoak direla-eta elkarte batzuek esan dute "egoera larrian" daudela.\nOrain, Espainiako Justiziaren arabera, erabakia Baltasar Garzonek hartu beharko du, hiru egun baino lehen.


OTZARRETA: BASAJAUNAREN ETXEA - FurgoBidaiak\nOrbelak gure oinak irentsi arte, ez dela iritsi esan ohi dugu… Eta non hobeto Otzarretako pagadian baino? Kondairaz betetako basoa da. Txoko eder honetan, eroritako hosto gorrien distirak goroldioaren berde ilunaren laguntzaz paisaia janzten du gure urtarorik gogokoena agerian utzirik: udazkena. Gainera, hau ez da edozein baso… Basajaunaren etxean gaude. ¿Geratuko al zara gurekin?\nOtzarretako pagadia Gorbeiako Parke Naturalaren oinetan aurkitzen da eta Zeanuriko udalerriaren zati da, Bizkaian.\nIristean, orbelaz osatutako alfonbra batek hartu gaitu, urrats bakoitzeko kraska eginez. Baso bitxia da, mistiko eta bukoliko samarra, baina bertan ongi sentitzen gara. Mendiaren magalean lokartutako ehun bat pago dago hemen eta haien artean, isilka, Zubizabala errekastoak sigi-saga egiten du.\nPago zaharrek harro erakusten dituzte sustrai sakonak eta haiei itsatsita dirauen goroldioak berde koloreko zertzeladen bidez hezetasuna han-hemenka nabarmentzen du.\nAle zahar hauen adarrak gizakion ustiaketaren lekuko dira. Ebakiak izan ziren behin eta berriz txondorrean ikatz bihurturik. Horixe da zuhaitz misteriotsu hauen zergatia. Horrexegatik, zerura begira, dantzan arituko bailira, adarrak tente eta goraka hazten dira. Horixe bera imaginatu du gure semeak: “Dantzan ari direla ematen du”…\nIrudimena martxan jartzeko unea iritsi da… Eta semeari baso honetan zein bizi den kontatzeko ere.\nBASAJAUN, BASOETAKO JAUNA.\nBasajaun (Wikipediatik hartutako irudia)\nEuskaraz izenak dioen bezala: baso+jaun: basoetako jaunaren etxean gaude. Basajauna itxura izugarria duen erraldoia da. Gorputza ilez beteta dauka, adatsa oinetaraino iristen zaiolarik. Basoko iluntasunean edota mendietako goiko aldean bizi ohi da, Gorbeian (Araba), Iratin (Nafarroa) eta Ataunen (Gipuzkoan). Basoaz eta Naturaz arduratzen da. Artzainen lagun eta ardien babeslea da eta orro egiten du ekaitza datorrenean.\nMitologiako izaki hau Aragoiko sinismenetan ere bada, Tena bailaran, Anson eta Broton. Han Basajarau, Bonjarau eta Bosnerau izenez ezaguna da. Euskal izenaren erroa, berriz, mantentzen da guztietan, izan ere, Euskara I. mendera arte Pirinioetan oso zabalduta baitzegoen.\nZER EGITEN DUGU BASOAN?\nGure semea ez da Basajaunaren beldur. Basoa ikaragarri gustatzen zaio eta jolasteko leku ederra dela dio:\nEzkutaketan jolasten hasi gara. Zuhaitzen enbor lodi eta mardulak oso aproposak dira beren magalean ezkutatzeko. Ondoren, zuhaitzak besarkatu ditugu. Besarkatu eta “zuhaitz-bihotza entzuten” saiatu gara.\nOndoren, hostoak jaso eta haien formei erreparatu diegu. Jarraian, airean jaurti ditugu hosto-euria eraginez…\n…Errekastora ere bota ditugu uretan nabigatzeko, txalupak izango balira bezala…\nHostoak kontatzea ez da lan makala, horregatik, handik pixka batera jolasez aldatu dugu. Ez gara eskolaz ahaztu, eta hosto batzuk jaso ditugu esku-lanak egiteko…Baina, orduan, orro ikaragarri bat entzun dugu, eta berehala, tximist batek itsutu gaitu. Furgonetarantz korrika egin dugu… Nolako ekaitza! Barruan gineal denok pentsatu dugu gauza bera: “Basajaunek ohartarazi digu”.\nIdeia bikaina izan da Otzarretara etortzea!\nPago-baso eder hau ezagutu dugu, Basajaunaren kondaira gogora ekarriz. Zuhaitzekin eta hostoekin jolastu dugu. Gainera, Basajauna txoko batetik, gure joan-etorriak jarraitu ditu gertutik. Ederra, Ezta?\nBasoraino iristeko N-240(Bilbo-Vitoria/Gasteiz) errepidean zehar gidatuz, Barazar mendatera iristean, Barazar hostatuaren parean biratu behar da eta zementozko pista bati jarraitu behar zaio. Pista honek Otzarretako aparkalekuraino eramango gaitu. Basoa bertan dago.\nOtzarretako aparkalekuaren koordenadak:\nN 43.05029º O 2.71341º


ELIKA Alimentos | Listeria bakterioaren laginketa egiaztatzea kontsumitzeko prest dauden elikagaien prestaketan - ELIKA Alimentos\nAESANek Kontsumitzeko prest dauden elikagaiak produzitzeko eremuetan eta lan-ekipoetan Listeria monocytegenes bakterioaren laginketa egiaztatzeko jarraibideak argitaratu ditu.\nElikagaien bidez transmititzen diren beste zoonosi batzuen aldean, listeriosia gutxitan agertzen den arren, gaixotasun larria da, eta ospitaleratze- eta heriotza-tasa altuak izan ohi ditu. Azken 10 urteotan, estatistikoki pisu handia duen gorako joera bat dagoela konfirmatu da EBn eta Espainian.\nElikagaien bidez transmititzen diren beste bakterio asko ez bezala, Listeriak ezaugarri bereizgarri eta espezifikoak ditu; erresistentea da gatz-kontzentrazio handiei eta azidotasunari, eta gai da hozte-tenperaturetan ugaltzeko. Halaber, ingurune aerobiko eta anaerobikoetan (hutsean) haz daiteke.\nListeria monocytogenes bakterioa elikagai askotan dago presente; besteak beste, arrain ketuetan, hestebeteetan, haragietan, gaztetan eta barazki gordinetan.\nElikagaiak bakterio horrekin kutsatzea saihesteko, funtsezkoa da fabrikazioko jardunbide egokiak betetzea, higiene-praktikak gauzatzea eta tenperatura eraginkortasunez kontrolatzea elikagaien produkzio-kate osoan, barne hartuta banaketa eta elikagaien biltegiratzea. Ontziratu aurreko zeharkako kutsatzea eragotzi behar da, bai eta kutsatze-iturriak eta -bideak kontrolatu ere. Ez hori bakarrik: bakterioak produktuan bertan duen hazkundea ere kontrolatu behar da, produktuaren bizitza erabilgarria amaitu arte.\nHorregatik argitaratu dira goian aipatutako jarraibideak, 2073/2005 Erregelamendua (EB) betetzen dela egiaztatzeko eskumena duten agintariek tresna tekniko erabilgarri bat izan dezaten, laginketa ofizialari eta elikagaien industriako operadoreek egindako laginketak egiaztatzeari dagokienez; izan ere, lan-eremuetan eta kontsumitzeko prest dauden elikagaien produkzio-lerroetako ekipoetan, Listeria monocytogenes bakterioa agertzeko arriskua dago, eta, beraz, baita dagozkion jarduketak egin beharra ere.\nKontsumitzeko prest dauden elikagaiak produzitzeko eremuetan eta lan-ekipoetan Listeria monocytegenes bakterioaren laginketa egiaztatzeko jarraibideak


Martxoaren 14ko igandez jokatutako partiduan zarauztarrek behetik gorako partidua egin dute; izan ere, ez dira batere fin sartu kantxara. Badirudi partiduan zehar ikasi dutela nola aurre egin kantabriarren jokoari.\nLehen laurden horretan, eta oro har, partidu osoan, min handia egin die zarauztarrei Kaj Sherman pibotak, 30 puntu, 17 errebote eta 44 kredituko balorazioa eskuratuta. Jokalari horren defentsan egindako doikuntzak eta erasoko jokamoldea egokitu izana erabakigarri izan dira zarauztarrek partidua irabazteko.\nEsan bezala, zarauztarrek urduri hasi dute partidua, jaurtiketa erosoak eginez, baina konfiantzarik gabe, eta kantabriarrek eutsi egin diote partidu hasieran planteatu duten buruz buruko defentsari, nahiz eta zonakako defentsa izan talde horren jokoaren bereizgarri.\nKantabriarren aulkitxoko jendea oso motibatuta ikusita eta zarauztarrak kantxa gainean kantabriarren intentsitate mailara iristeko zailtasunak zituztela ikusita, partidua maldan gora zegoela zirudien, baina bigarren laurdenean zarauztarrek gora egin dute defentsan, eta entrenatzaileen arbeleko jokaldiek kantxa gainean izan duten gauzapen onak puntu errazak eman dizkie zarauztarrei.\nBigarren eta hirugarren laurdenetan zarauztarrek diferentzia murriztu dute, arian-arian, eta berdinduta iritsi dira laugarren laurden erabakigarrira. Laugarren laurden horrek bi zati izan ditu, bata oso parekatua eta bi taldeen defentsako lanean oinarritua. Bi taldeek zituzten saskiratzeko zailtasunak eta kantabriarren zonakako defentsak hiruko ugari jaurtitzera eraman ditu zarauztarrak. Partidu osoan 31 hiruko jaurti eta zazpi sartu ditu Zast-Ulaciak.\nLaugarren laurden horren bigarren zatiak, berriz, izen bat dauka: Unai Eizagirre. Joko-antolatzailea kantxan sartu denean, horretantxe hasi da, jokoa antolatzen. Hiruko zoroen dinamika eten eta barneraketa batzuk egin ditu, baloiak bikoiztu eta pibot zarauztarrek jaurtiketa errazak egiteko. Baloia ondo mugiarazi du, irizpidea eman dio jokoari eta, gainera, defentsan egindako laguntza argiei esker, baloiak berreskuratu eta kontraeraso errazak bideratu ditu.\nPartidu amaiera horretan, partiduan zehar ordura arte izan gabeko aldea atera diote zarauztarrek aurkariari, bederatzi puntukoa, baina ezin izan dute, hala ere, kantabriarrekiko averagea beren aldera ekarri, hamabi puntuz galdu baitzuten Solaresen.\nHamazazpigarren jardunaldiko partidua irabazi ondoren, bigarren postuan da Zast-Ulacia sailkapenean eta dagoeneko ezin da esan denboraldi hasiera on baten aurrean gaudenik, denboraldi on baten aurrean baizik. Lehen Mondragon Unibertsitatea dago 13 garaipenekin. Zarauztarrak 10 dituzte baina bi partida gutxiago jolastuta.\nDatorren asteburuan bi partidu izango ditu Zarauzko taldeak. Hilaren 19an, ostiral arratsaldez, Goierri-Iparragirre taldearen aurka, COVIDa dela eta berreskuratu beharreko partidan eta hilaren 21ean, igande goizez, aurkari zuzen baten aurka, Logroñoko LBC taldearen aurka, Errioxan.


Yuzz programa, gazte ekintzaileak\nZer da Santander YUZZ?\nIdeia berritzaile bat garatu nahi duten gazte ekintzaileentzako programa bat da, aholkularitza, coworking guneak eta prestakuntza eskaintzen dituena.\n> Aholkularitza pertsonalizatua: Enpresa munduan esperientzia duen tutore bat egokituko zaio parte hartzaile bakoitzari, enpresa plana sortzeko prozesu osoan aholku eman diezaion, baita babesa ere.\n> Ezagutza gunea: Parte hartzaileek gune fisiko bat izango dute beren eskura entitate laguntzaileen instalazioetan bertan, lan egiteko eta ezaupideak trukatzeko.\n> Prestakuntza: YUZZ aditu poolak (200 profesionalek baino gehiagok osatutako sare batek) enpresen kudeaketari, sormenari eta berrikuntzari buruzko prestakuntza saioak emango dizkie parte hartzaileei.\n> YuzzDay topaketak: Egun bakarrean YUZZ komunitate osoa bilduko duen ekitaldi handi bat da, aditu eta ekintzaileen saioez, erronkaz eta lehiaketaz betea, tokiko zentro guztietako YUZZerren arteko elkarrekintzari bide emateko helburua duena.\n> Hilean behin, lehiaketak antolatuko dira tokiko YUZZ zentroetan, zorroztasuna eta berritzeko eta taldean lan egiteko gaitasuna probatzeko eta, horrela, komunitatearen baitako harremana sustatzeko.<?xml:namespace prefix = o ns = "urn:schemas-microsoft-com:office:office" />\nSantander Yuzz sariak\n> 50 bidaia Silicon Valleyra: Tokiko YUZZ zentro bakoitzeko irabazleek munduko ekintzailetza ekosistema nagusira bidaiatzeko aukera izango dute, Silicon Valleyra.\n> 60.000  saritan: Santander YUZZ programak 30.000, 20.000 eta 10.000 euro banatuko ditu Espainiako lehenengo, bigarren eta hirugarren irabazleen artean.\n> Yuzz Emakumea saria: Santander YUZZ programak, EY Fundazioarekin elkarlanean, 20.000  emango dizkio emakume bat buru duen ekintzailetza proiekturik onenari.\n> Berrikuntza Teknologiko Disruptiboa saria: Santander YUZZ programak, INDRArekin elkarlanean, 3.000 euroko sari bat emango du.\n> Donostiako YUZZ zentroa\n> 2018ko deialdian izena emateko formularioa, hemen\n> Informazio gehiago, hemen


Aplito - Wikipedia, entziklopedia askea.\nAplito harkaitz bat.\nAplitoak konposaketa sinplezko harkaitz igneoak dira, granitoa bezala, soilik feldespato alkalinoz, mikaz eta kuartzoz osatua dagoena. Esanahi zehatzagoan, granulotasun fin uniforme bat (2 mm baino gutxiago) eta kolore ahul bat duten harkaitz igneoak dira.\nPegmatita ez bezala, oso antzekoa dena, baina granulotasun latzagoa duena, aplitoak beste mineral batzuen arrastoak oso gutxitan izaten dituzten talde txikietan aurki daitezke. Bi harkaitzak elkarrekin egon daitezke, eta antzeko magmetatik abiatuta aldi berean eratu direla onartzen da.\nAplitoen barnean dauden beste harkaitz batzuk dolerita, sienita, diorita eta gabroa dira. Aplitoa osatzen duten mineral zehatz batzuk mikroklina, albita, pertita edo ortoklasa dira.\nOrriaren azken aldaketa: 1 urtarrila 2021, 18:50.


Emozioz, musikaz eta dibertsioz bete du Ondarroa 22. Zapato Azulak - Lea-Artibai eta Mutrikuko Hitza : Lea-Artibai eta Mutrikuko Hitza\nEmozioz, musikaz eta dibertsioz bete du Ondarroa 22. Zapato Azulak\nAhozko bolanderekin hasi eta etengabeko jaiagaz gozatzeko aukera eduki dute ondarrutarrek eta Radixu Irratiak antolatutako jaira batu diren ehunka lagunek. Hemen BIDEOA eta ARGAZKI GALERIA!\nLuis Iriondo 22. zapato Azuleko omendua eta Nekane Akarregi Alaiko balkoian.\nPunba, punba, punba… Ohitura bihurtu den modura, Manuel Eluk Alaiko balkoitik bota dituen ahozko bolanderekin hasi da Ondarroako 22. Zapato Azule. Nekane Akarregi ondoan eduki du Eluk, eta bien artean ongietorria eman diete ondarrutarrei, kanpokoei eta turistei.\n“Aurten be ezta ixe” esanda aurkeztu zuten egitaraua Radixu Irratikoek umorez, baina zer edo zer baino gehiago eskaini du gaur [ekainak 29] Zapato Azulek. Jaia, umore ona, musika aukera zabala bai eta bi azoka ere. Latxanbre plazan jarri dute aurten ere Euskal Herriko Kamiseta Azoka. 19 postu ezberdin egon dira aukeran, hamabi Euskal Herrikoak eta zazpi Ondarroakoak. Kanttoipe Errebueltan, berriz, artisautza azokako postuak egon dira.\nGoizetik hasi da musikaz girotzen jaia. Txistulariak, Gasteizko Ttek elektrotxarangak eta Artabidetik Nasa kaleraino kalejiran heldu diren erraldoiak eta Kresalako bandak mugiarazi ditu urdinez jantzitako denak. Horren guztiaren berri eman dute zuzenean Radixuko kideek. Zubi Zaharraren azpitik eskaini dute irratsaio berezia, jaiaren xehetasun guztien jarraipena eginez.\nEguerdiko emozio handieneko momentu bat Dina Bilbao kirolariaren omenezko Dinamartxaren ailegaera izan da. Zalantzak egon dira txirrindulariak nondik nora ailegatuko diren, baina azkenean, antolatzaileek aukeratutako bidea hartu du Dinamartxak. 147 txirrindularik egin dute Gernika-Lumotik Ondarroarako martxa bizikletan, 70 mendizale heldu dira Tolosatik Ondarroara, eta 22 igerilarik egin dute Mutrikutik Ondarroara bitarteko itsas zeharkaldia. Irrintzi eta txalo artean hartu ditu denak Nasa kalean batutako jendetzak. Igerian egin dutenei lehenengo eta txirrindulari eta mendizaleei ondoren; merezitako harrera beroa egin diete denei.\nDinamartxakoei ongietorria eman ostean, Nekane Akarregik Radixu Irratiaren pregoia irakurri du, eta goiza igaro ahala pistak ematen joan bada ere, orduan jakin da aurtengo omenduaren izena: Luis Iriondo Ondarroako marmolaria. Akarregik azaldu duenez, Iriondok egin ditu beti Zapato Azuleko sari preziatuak, marmolezko bolo borobilak. Iriondori aitorpen hori egin nahi izan diote Radixukoek, eta berak egiten dituen sari horiek ere banatu ditu gaurkoan.”Pozik” agertu da Iriondo eta bere esker ona erakutsi nahi izan die Radixukoei balkoitik berba batzuk esanda. Familia ere ondoan eduki du omenduak.\nHiru sari banatu dituzte gaur: Ondarruko erakusleiho onenaren saria Zurrumurruk irabazi du, Kamiseta Azokako Euskal Herriko irabazlea Soraluzeko Aupa Gu izan da, eta Ondarroako kamiseta onenaren saria Manuelistak eraman dute, Marabilli Festibala.\nTxomin Uribe eta Begoña Anakabe Ondarroako kamiseta onenaren saria jasotzen, Irina Alkorta Erakusleiho onenaren saria hartzen eta Lorea de Castro Euskal Herriko kamiseta onenaren saria hartzen.\nBestalde, Kamiseta Azokan kamisetak erosi dituztenek zozketa batean parte hartzeko aukera eduki dute. Bi sari egon dira eta irabazleak Edurne Urkiza Solabarrieta (Boga garagardo sorta) eta Julen Beitia Garratxon (Kantabrikok emandako sorta) izan dira.\nBertsolariak ere egon dira tartean; Jon Arrizabalaga Arrik, Jose Mari Aranbarri Botx-ek eta Alexander Idoetak egin dute bertsotan balkoitik.\nKamiseta azokako sari banaketa eta erakusleiho onenaren saria eman ondoren, Txo! Antzerki Kolektiboak aurtengo omenduari buruzko esketx umoretsua eskaini du Kalekurutzeko eskaileratan. Marmolariarena eta hilerriko oroitarri berezia eskatzera doan bezeroarena egin dute Aitor eta Ion Iñaki Artetxek.\nBazkaltzeko tartea hartuta, umeen jolasak egon dira arratsaldean Alai balkoiaren azpian, eta gozoki jaurtiketaren ondoren, herriko beste eremu batzuetara zabaldu da jaia. Frontoian eta Kafeatzean ere zer ospatu egon da. Musika Plazan hainbat kontzertu egon dira eta frontoian askotariko DJ-ak. Kafeatzeko txosna gune berezian berriz, azken urteotan galduta egon den euskal erromeria.\nOndarroatik etxera itzultzeko Gababus zerbitzua edukiko dute Lea-Artibaikoek. Mutrikura doazenek, berriz, Mutrikuko Udalak jarritako zerbitzua izango dute eskura etxera itzultzeko. Izan ere, Lurraldebusek gaueko zerbitzua kendu du, eta udalak zerbitzu hori eskaintzea beregan hartu duela jakinarazi du. Ordutegia: 03:00etan, 05:00etan eta 07:00etan.\n22. Zapato Azule (2019-06-29)


JEAN MIXEL BEDAXAGAR - BELATXA\nErosi: 15,50 €\nBarra kodea: 8436007085146\nBelatxa izenburuaz argitaratuko da Urdinarbeko kantariaren disko berria, ohi duenez, zuberotar tradizioaren arrastoetan beti, kantutegiaren bitartez, sustraiarekin lotzen gaituzten katebegi horiek argitzeko eta transmititzeko ahalegin bikaina eginez. Mixel Etxekopar zuberotar sortzailearen laguntzaz, kanten bitartez kontakizun ederra lortzen du Jean Mixelek, naturaren usainak eta kanturako dohainak bor-borka eta eskuzabal eskaintzen dituelarik.\n(Urdiñarbe, 1953) Zuberoako kulturaren eta ahots tradizio aberatsaren ordezkari aparta dugu Jean Mixel Bedaxagar. 1976an abestu zuen lehen aldiz jendaurrean eta 1983an grabatu lehen diskoa. Haatik, osasun arazoak zirela medio, kantugintza baztertua eduki zuen hainbat urtez. Zuberoako pastoraletan esperientzia handia du Bedaxagarrek. 1988an Agustin Xaho euskaltzalearen bizitzan oinarritutako pastorala idatzi zuen, eta berriki Ama\nikuskizuna osatu du, Etxahun Iruri "Bedaxagarren maisua" eta Gaiarre gogora ekartzen dituen lana.\n OTEA LILI DENEAN


Kasu positiborik ez azken orduetan herrian - Azpeitia - uztarria.eus\nKasu positiborik ez azken orduetan herrian\nJulene Frantzesena 2020-09-03 12:47\nLau egunez jarraian positiboak detektatu ostean, Eusko Jaurlaritzaren Osasun Sailak ez du positiborik atzeman herrian atzo egindako PCR probetan. Azken zazpi egunetan, baina, 22 positibo atzeman dituzte guztira. Urola Kostan sei kasu zenbatu dituzte: hiru Zarautzen, bi Azkoitian eta bat Orion.\nLau egunez jarraian positiboak detektatu ostean, Eusko Jaurlaritzaren Osasun Sailak ez du positiborik atzeman herrian atzo egindako PCR probetan. Orain dela zazpi egun hamahiru kasu positibo izan ziren herrian, eta azken zazpi egunetan bigarrenez –abuztuaren 28an ere ez zuten atzeman– ez dute positiborik zenbatu Azpeitian. Azken zazpi egunetan, baina, 22 positibo atzeman dituzte guztira.\nUrola Kostan nabarmen egin du behera PCR probetako positibo kopuruak azken orduetan; izan ere, Osakidetzak jakinarazi duenez, guztira, sei positibo zenbatu zituzten atzo eskualdeko herrietan. Kasu horietako hiru Zarautzen atzeman dituzte, bi Azkoitian eta bat Orion. Gainerako herrietan ez dute positiborik detektatu.


Irekitasunetik immobilismora | Mundua | Berria\nMarokoko funtzionarioek zuzenean entzun zuten Mohamed VI.aren hitzaldia, astelehenean. JALAL MORCHIDI / EFE Tamaina handiagoan ikusi\nMarokoko erregeak «odol berria» nahi du gobernuan. Mohamed VI.ak hogei urte egin ditu boterean, eta herrialdearen egoeraz aritu zen astelehenean, urtemugaren aitzakian. Gobernua berritzeko beharra ikusten du, herrialdearen garapen politikek ez dituztelako herritarren beharrak asetzen, haren esanetan. Saad-Eddine el-Othmani lehen ministroari eman zion agindua: udazkenean, gobernurako hautagai berriak proposatu beharko dizkio erregeari. Mohamed VI.ak 35 urterekin hartu zuen kargua, 1999. urtean, Hassan II.a aita hil ondotik, eta haren errepresio politikak aldatzeari ekin zion. Urrats ausartak egin ditu bidean, baina herrialdeak urteak daramatza geldituta.\nMohamed VI.ak arabiera, frantsesa, ingelesa eta gaztelania dakizki. Nazioarteko Zuzenbideko doktoretza lortu zuen Nizan (Frantzia). Hassan II.aren itzaletik atera nahian, Maroko «modernizatzeko» helburuarekin iritsi zen boterera. Aitaren ildoko agintariak kargugabetu, eta hark erbesteratutako preso politikoak hartu zituen. Errepresio gogorraren garaiak ikertzeko batzorde bat sortu zuen, eta milaka biktimari kalte-ordaina eman zien, nahiz eta ez zuen torturatzailerik epaitu.\n2004. urtean, erregea Familia Kode berriaren bultzatzaileetako bat izan zen. Ordura arte, emakumeek tutore bat behar zuten ezkondu ahal izateko, eta, ondoren, «obedientzia» zor zioten senarrari legez. Ezkontzeko gutxieneko adina 15 urtetik 18ra igaro zen, eta emakumeek dibortzioa eskatzeko aukera dute ordutik.\nMohamed VI.ak eta haren jarraitzaileek azpiegitura handien garapenean egindako aurrerapenak nabarmendu ohi dituzte: munduko eguzki-energia instalazio handienetako bat dute, eta iaz aurkeztu zuten Afrika iparraldeko abiadura handiko lehen trena.\nHezkuntzak kezkatzen ditu herrialdeko agintariak: hiru pertsonatik bat analfabetoa da Marokon. Giza garapenak, oro har, ez du hobera egin hogei urtean, NBE Nazio Batuen Erakundearen indizearen arabera.\nMarokoren arazo nagusietako bat, ordea, politikoa da: «segurtasuna» bermatzeko helburuarekin, erregeak, aitaren bidetik jarraituta, jarduera politikoak mugatzeko eginahalak egin ditu. Casablanca hirian 2003an izandako erasoen ondotik, giza eskubideen aldeko talde ugarik gaitzetsi izan dituzte hark «terrorismoaren aurka» hartutako neurriak. Gaur egun ere, prentsa askatasuna, esaterako, ez da erabatekoa. Freedom House fundazioaren rankingean, Maroko «neurri batean askea» da; orain hogei urte bezala.\nGatazkak blokeatuta daude\n2011n, Udaberri Arabiarra Marokora ere iritsi zen. Horrek konstituzioa berritzera eraman zuen erregea: «izaera sakratua» galdu zuen, eta bereak ziren eskubide asko gobernuari eta parlamentuari eman zizkien. Halere, botere handia du oraindik, «burujabetza» ministroak berak aukeratzen baititu: Barne, Kanpo eta Erlijio ministroa, besteak beste.\nHerrialdeak Mendebaldeko Sahararekin eta Rif eskualdearekin dituen gatazka historikoek hor jarraitzen dute. Duela hiru urte Rifeko matxinadetan atxilotutako 50 preso inguru aske utziko zituela espero zuten, baina erregeak bederatzi indultatu ditu. Protestak izan dira egunotan.\nMendebaldeko Saharako Informazio Ministerioak erantzun egin zien Mohamed VI.aren asteleheneko hitzei. Hitzaldi «gogorra» egin zuela adierazi zuen, eta «bidezko irtenbide demokratiko» baten beharrean, ministerioak haren «errepresio» politiketan «goranzko joera» sumatzen duela esan zuen. Mendebaldeko Saharakoa «legez kanpoko okupazio militarra» dela gogorarazi zuen. Independentzia erreferenduma egiteko promesa urruti geratu da, eta militante sahararren aurkako indarkeriak hor dirau. Marokoren barne gatazkak erabat blokeatuta daude.


EuskarAbentura 2019 helmugara iritsi da – EuskarAbentura\nHeldu da amaiera! Euskal Herriko zazpi lurraldeetan barrena 798 kilometro egin eta gero, espedizio ibiltaria azken geltokira helduko da gaur: Getxo.\nJzioquitarrak goizeko 9:00tan abiatuko dira Bilboko Itsas Museotik, eta ontziz helduko dira Portugaletera. Handik, Bizkaia zubia gurutzatuta, Getxora iritsiko dira.\n11:00etan, Ana De Castro Bizkaiko Foru Aldundiko Euskara Zuzendari Nagusiak eta Amaia Agirre Getxoko alkateak harrera egingo diete. Ondoren, 12:30ean, amaiera ekitaldia hasiko da Getxoko Muxikebarri antzokian.\nLau aste, 31 etapa eta 798 kilometro joan dira uztailaren 1ean Euskal Herriko bazter ezberdinetako 121 gaztek abentura ibiltari hau hasi zutenetik. Euskaraz bizitzeko gogoak, euskararen lurraldea oinez zeharkatzeko grinak eta Euskal Herriaren ondare historiko, kultural nahiz ekologikoaren gaineko jakinminak elkartu zituen; eta EuskarAbentura 2019 espedizioak betiko batu ditu, halako esperientzia bizi eta exijente batetik jaiotako oroitzapenak, adiskidetasunak eta ikasketak nekez ezaba baitaitezke. Hain justu horixe da bigarren urtez izen bereko espedizio hau antolatu duen irabazi asmorik gabeko EuskarAbentura elkarte euskaltzaleko bolondresen helburua: gazte euskaldunen sare geroz eta handiago bat sortzea eta iraunaraztea; elkarren berri izan dezaten, euren arteko harremanak euskaraz eraiki eta elika ditzaten eta, EuskarAbentura testuingurutik kanpo ere, euren eremuetan, eragile bilaka daitezen, euskararen eusle eta sustatzaile. Zentzu horretan bereziki aberasgarriak izan dira bigarren EuskarAbentura edizio honetarako proposatutako bi Belaunaldi Arteko Egunak. Izan ere, uztailaren 7an (Zubiri –> Iruña, 22km) eta uztailaren 24an (Donostia –> Zarautz, 21km), 2018ko hainbat jzioquitar beterano batu ziren etapa oso bat aurtengo gazteekin batera osatzeko. Esperientziak, galderak eta iritziak elkartrukatzeko apropos bideratutako egunak izan ziren. Euskaldun aktibo izango diren neska-mutilak kontzientziatzea, piztea eta saretzea ez ezik, beste hainbat balore zeharka transmititzea ere badago EuskarAbenturaren helburuen zerrendan: parekidetasuna, elkar errespetua eta ingurumenarekiko errespetuzko bizi-ohitura jasangarriak, besteak beste. Hain justu oinarrizko xede horiei erantzunez hartu du forma EuskarAbentura 2019 espedizio honetako egitarauak. Hala, helburu horien bueltan eta izen-emate fasean jzioquitarrek aurkeztu beharreko lanetarako proposatutako hiru gaien (errimak eta erritmoak; migrazio mugimenduak; Euskal Herriaren aztarna ekologikoa) inguruan jorratu dituzte 50etik gora mintegi, tailer eta jarduera, ibilbidea bera osatzeaz aparte. Larrialdi ekologikoaren inguruko kontzientziazio lanari dagokionean, zaborren kudeaketak protagonismo berezia izan du. Uneoro hondakin organikoak, plastikozkoak, paper/kartoia eta errefusa bereizteaz gain, egunero-egunero talde bana arduratu da ekoiztutako zabor guztia sailkatu, pisatu eta datuok erregistratzeaz. Hilabetean 1300 kg zabor sortu ditu espedizioak, 0,31kg pertsonako eta eguneko. Ibilbideak 7 euskal lurraldeak eta 7 hiriburuak ukitu ditu, Euskal Herria zeharkatzen duten 3 Donejakue bide ezberdinak (Frantsesa, Barnealdekoa eta Kostaldekoa) jarraitu dituelako. EuskarAbentura 2019 Maulen hasi zen uztailaren 1ean, eta jzioquitarrak herriz herri ibili dira egunero estalpez aldatzen: Maule, Pagola, Jutsi, Donibane Garazi, Auritz, Zubiri, Iruña, Gares, Lizarra, Viana, Gesaltza, Gasteiz, Araia, Zerain, Tolosa, Hernani, Irun, Donibane Lohitzune, Baiona, Lezo, Donostia, Zarautz, Zestoa, Deba, Markina-Xemein, Gernika-Lumo, Bermeo, Bilbo, eta Getxo. Bidean hamarnaka herri eta auzo kutsatu dituzte euskal giroz. Gure herrian Unescok Gizateriaren Ondare izendatutako lekuak bisitatu dituzte, bai eta paisaia anitzekin gozatu ere. Azken txanpari Lea-Artibai eta Busturialdea eskualdeetan heldu zioten (uztailak 27 eta 28, Markina-Xemein eta Gernika-Lumo), harik eta hilaren 29an Bermeora heldu ziren arte; eta handik, atzo (uztailak 30), Bilboraino. Etapaz etapako argazki galeriak eta kronika laburrak HEMEN Bideoak HEMEN EuskarAbentura 2019 datutan: – 16-17 urte bitarteko 121 gazte eta 35 bat lagunez osatutako lantaldea (xerpa edo begiraleak, osasun taldea, komunikazio taldea eta logistika taldea). – 31 egun, 31 etapa, horietatik 22 oinezkoak. – Euskal Herriko 7 lurraldeak zeharkatu dituen 798km-ko bidea, 483 oinez – 1300kg zabor 31 egunetan. 0,31kg pertsonako eta eguneko. EuskarAbentura elkartearen balorazioa: “Ebaluazio sakonago baten faltan, hasierako lau helburu nagusiak bete direla uste dugu. Batetik, euskararen erabilera bermatzea lortu dugu hein handi batean, askotariko dinamiken bitartez eta zeharka eraginez. Gazteek erantzunkizunez heldu diote hilabetez ahobizi izateko luzatutako proposamenari. Bestalde, gazte euskaldunen sarea gero eta handiagoa da. Ipar Euskal Herriko gazteen parte hartzea errotzen doa eta euskarabenturaren komunitatea hazten: jzioquitar, urdin, babesle, eduki-emale, familia, udal eta abar. Era berean, Unescok Gizateriaren Ondare izendatutako leku gehienak bisitatzeaz gain, iazko ibilbidetik haratagoko bazterrak ezagutu ditugu. Iazko etapei berriak gehitu zaizkie. Era honetan Bermeo, Lezo eta Pagola herrietan ere lo egiteko aukera izan dugu aurten. Etapak askotariko edukiekin aberastu ditugu: feminismoa, landa munduaren biziberritzea, sexualitate aniztasuna, etorkinak, arrazakeria, mundu digitala, dantza, inprobisazioa… etab.” Uztailaren 31ko egitaraua: – 9:00. Gaua Deustun pasatu ostean, Itsas Museotik abiatuko dira, ontziz, Portugaleteraino. – 10:00. Bizkaia Zubia zeharkatzen hasi. – 11:00. Harrera instituzionala Getxon. Ana De Castro Bizkaiko Foru Aldundiko Euskara Zuzendari Nagusiaren eta Amaia Agirre Getxoko alkatearen ongietorria jzioquitarrei. – 12:30. Amaiera-ekitaldia Getxoko Muxikebarri Antzokian\nPosted in NEWSTagged amaiera, bilbo, bizkaia, euskarabentura2019, Getxo, jzioquitarrak\nPrev EuskarAbentura 2019: Markina – Gernika\nNext Egindako etapak emotikonoen bidez\n📸Atzoko argazkiekin gatoz! UNESCO Etxea - Centro UNESCO del País Vasco ren 6.topaketa Zumaiena n! Eskerrik asko! #UnescoEtxea #Zumaiena #6topaketa ...\nGaur Euskal Herriko Unesco Sarearen 6. topaketa ospatu da Zumaiako @zumaiena ikastetxean. Eskerrik asko gonbidapenagatik @unescoetxea!!!! #EHUS #6topaketa #Zumaia Euskal Herriko UNESCO sarea ...\nEl próximo 15 de julio se celebrará el 6º Encuentro de Euskal Herriko UNESCO sarea - Red UNESCO del País Vasco (EHUS) en Zumaiena.\nEl acto contará con la participación de la Secretaria General de la Comisión Nacional Española de Cooperación con la UNESCO, Belén Llera, y de representantes de las 19 entidades pertenecientes a la Red:\nEkainberri Ekaingo Kobaren Erreplika\nBIDC - Bilbao Bizkaia Design Council\nCátedra UNESCO de Recursos Humanos\nInstituto Internacional para el derecho Humano a la Ciencia


Pedro Sanchezek deskonfinamenduaren nondik norakoak jakinarazi ditu\nEspainiako Estatuko, eta beraz, Hego Euskal Herriko deskonfinamendu neurriak jakinarazi ditu Pedro Sanchez Espainiako Estatuko presidenteak astearte arratsaldean. Prozesuak sei aste iraungo ditu eta lau fasetan banatuta egongo da. Bakoitzak bi asteko iraupena izango du. "Ekain amaieran normaltasun berria" izan nahi du Espainiako Estatu osoan. Fase bakoitzaren neurri orokorrak jakinarazi ditu Sanchezek. Alarma egoera beste bi astez luzatzeko eskatu du.\nPedro Sanchezek deskonfinamenduaren nondik norakoak azaldu ditu.\nNola izango da deseskalada? "Graduala, asimetrikoa eta koordinatua", esanez hasi da. Jarduera eta mugikortasun soziala fase ezberdinetan banatu dituzte. "Probintziak izango dira unitateak, eta probintzien artean ezingo da mugitu". Hau da, Araba, Bizkaia, Gipuzkoa eta Nafarroan, lurralde bakoitzaren barruan mugitzeko baimena egongo da, baina ezingo da batetik bestera ibili.\nLurralde bakoitza "normaltasun berrira heltzen denean" emango dute batetik bestera mugitzeko aukera.\nLau fase banatu ditu Espainiako Gobernuak:\nZero fasea, maiatzaren 4tik aurrera: Trantsizioaren prestaketa, gaur egungo egoera. Haurrak atera ahal izatea erabaki berri zuten eta maiatzaren 2an herritarrak atera ahal izango dira jarduera fisikoa egiteko, eta zenbait jarduera ekonomiko ere baimenduko dituzte: jatetxe edo tabernak lan egin ahal izango dute jendeari jana emanez etxera eramateko. Horren ostean hiru fase bereizi ditu Espainiako Gobernuak eta hasiera batean fase bakoitza bi astekoa izango da gutxienez, lurralde bakoitzean:\nLehen fasea, hasiera batean maiatzaren 11tik aurrera: zenbait jarduera abiatzea baimenduko dute, adibidez, komertzio txikiak. Zentro komertzialak ezingo dira ireki. Terrazak edo ostalaritzan, hotel edo alojamentu turistikoak irekitzeko baimena emango dute, espazio komunak salbuespen hartuta. Lokalak irekitzean ordutegien mugak egongo dira. Otoitzerako guneak ireki ahal izango dira aforoa neurtuta. Garraio publikoan maskarila "bereziki gomendua" izango da.\nBigarren fasea, hasiera batean bi astera: lortuz gero jarritako helburuak, ostalaritzako lokal barruetan irekitzeko baimena emango zaie, %30eko aforoarekin. Ikasturtea irailean hasiko da. Ehiza eta arrantza baimenduko dituzte, zinema eta antzokiak ere irekiko dira %30eko aforoarekin, eserlekuak aurrez finkatuta; 50 pertsonatik beherako ekitaldi kulturalak eta aire librekoak baimenduko dituzte 400etik behera, beti ere eserita bada.\nHirugarren fasea, hasiera batean bi astera: Hau izango da fase aurreratua. Lokal komertzialak aforoaren erdiarekin eta pertsonen arteko bi metroko espazioa errespetatu beharko da. Mugikortasun neurriak malgutuko dituzte. Hondartzak fase honetan irekiko dituzte.\nBi astean behin azterketa\nEspainiako Osasun Ministerioak zehaztuko ditu baldintzak eta egunotan jakinaraziko dituzte. Bi astean behin neurtuko dute lurralde bakoitzaren ebaluazioa eta erabakiko dute ea probintzia bakoitza hurrengo fasera pasako den. Bi aste luzatuko da fase bakoitza eta ekain amaierarako "normaltasun berria" izan nahi du Sanchezek.\nHurrengo maiatzaren 4an lehen fasean sartuko dira lurralde guztiak. Kanariar Uharteetako eta Balear Uharteetako irla batzuk aurretik joango dira. Irteerak ordenatzeko zenbait ordutegi banatzea ikertzen ari direla adierazi du, Nacio Digitaleko kazetari baten galderari erantzunez.\nKrisi hau ez dutela betikoek ordainduko adierazi izan duela gogorarazi dio kazetari batek eta ea hori zertan zehaztuko den galdetu dio. Sanchezek esan du lehendik ere zenbait zerga berri prestatzen ari zirela, baina galderari iskin egin dio.\nHildakoak izan ditu gogoan bere lehen hitzetan. "Gizarte bezala zor bikoitza dugu beraiekin", adierazi du. Neurri hauek zehazteko orduan, beste zenbait herrialdetako esperientziak kontutan hartu dituztela esan du.\nKanal hauetan artxibatua: Covid-19 shockean adi | Gipuzkoa | Nafarroa | Araba | Bizkaia | Espainiako Gobernua | Covid-19 shockean adi


EMAKUMEZKOEN 1. ETA 2. MAILA: Tojuk lidergoa kendu dio San Ignaciori\nNesken Bigarren Maila 2018/11/28\nBigarren mailan, San Ignacio liderrak galdu egin zuen Hyundai Autolasa Tojuren zelaian, etxeko taldearen barruko jokoarengatik.Lehen mailan, denboraldiko 8. jardunaldia eta bost taldeek sailkapena zatitu dute.\nHYUNDAI AUTOLASA TOJU 72 – 68 SAN IGNACIO\nNahiz eta nafarroek hiruko marratik ehuneko onak izan, arabarrek garaipen garrantzitsua gehitu zuten jaurtiketa libreei esker.\nBerdintasuna izan zen protagonista lehen zatian. Bi taldeek defentsa intentsitate handia eta eraso alaitasuna erakutsi zuten. Tojuk bere pibotak bilatu eta aurkitu zituen eta San Ignacio hiruko marran babestu zen: 7 hiruko lehen zatian. Atsedenaldian, 34-33ko emaitza.\nHirugarren laurdenean, egoera ez zen aldatu. Miguel Perezen neskek 4 hiruko jarraian saskiratu zituzten, baina Oscar Garciarenak ez ziren atzetik geratu: jaurtiketa libreak eta uztai azpiko saskiak partida berdintzeko. Laurdeneko azken jokaldietan, nafarroek partidari buelta eman zioten (55-58).\nGuindano kanpoko jokalariaren beste hirukoak alarma jo zuen Arabako aulkian eta Oscar Garciak erantzunak azkar bilatu zituen partida ez galtzeko: Tojuk defentsa intentsitatea handiagotu zuen eta, erasoan, San Ignacioren hutsegiteak aprobetxatu zituen jaurtiketa libre marratik. Nafarroako taldeko azken hirukoak ez ziren sartu eta arabarrek garaipena itxi zuten 17-10ko partzialarekin.\nBeste liderrak ez zuten hutsegin. Megacalzado Ardoik saskiratzaile jaialdia erakutsi zuen CB Sanignacioren aurka (32-94) eta, emaitza honi esker, lider berria da. Aranguren Mutilbasketek Araba La Bolsa Generosaren bigarren laurden txarra aprobetxatu zuen garaipena lortzeko (69-61). Eta gauza bera egin zuen Leioak Getxoren aurka: 10-4ko partziala bigarren laurdena eta 52-42 amaieran.\nBera Bera MRW taldeak Bilbon irabazi egin zuen Mazarredo Fisioterapia Unamunoren aurka (33-40). Etxeko taldeak ez zituen punturik saskiratu bigarren laurdenean. Bizkaiko derbian, Askartza Claretek azken laurdenean erreakzionatu zuen, baina ez zen nahikoa izan eta garaipena Mungian geratu zen.\nEta beheko postuetako lehia zuzenean, denboraldiko lehen garaipena eskuratu zuen ARRI BKL taldeak, Fabiolas San Antoniori irabazita (58-36).\nAusarta Barakaldo lidergoan mantentzen da: bizkaitarrek Lagunak Sernaman-en aurkako neurketa erabaki zuen atsedenaldian (73-39). Alberto Cearen neskak berdinduta daude Universidad Deusto Loiola Indautxurekin. Bilbotarrek irabazi egin zuten jardunaldiko partidarik interesgarriena: 66-54 Tabirakoren aurka, goiko postutako Bizkaiko derbian.\nExpress Hondarribia Ikasbasketek asko lan egin behar izan zuen azken laurdenean garaipena lortzeko (60-67) CB Sanignacioren zelaian. Easo San Martín Merkatua oso sendo hasi zen Campus Prometeren aurrean, 22-9ko partzial erabakigarria lortuz lehen 10 minututan. Amaieran, 76-52.\nEta hiru etxetik kanpoko garaipenak jardunaldia osatzeko. Gernika KESB taldeak Navarro Villoslada gainditu zuen (53-62); La Salle Zurekin Busek azken postuan dagoen Paz de Ziganda Ikastolari gailendu zion (53-61); eta Bera Bera Bultzek 4. garaipen jarraian harrapatu zuen Reproducciones Art Araskiren zelaian (52-74), beti aurretik joan ziren partida batean.\nJUNIOR EUSKAL LIGA: Easo Begitek Fundacion 5+11ri irabazi dio


Lokatzarekin emaitza hobeak - - Baleike.eus\nLokatzarekin emaitza hobeak\nArritxuIribar 2019-11-08 12:01\nViveros San Antongo Ander Altunak eta Heiko Mateosek azken bi ziklo kros lasterketetan aurrekoetan baino emaitza hobeak lortu dituzte.\nLegazpin eta Berrizen lokatza zegoen, ohikoa denez ziklo krosean matxurak izan zituzten, baina oso postu duinak lortu zituzten. Ander Altuna junior mailako lehen urtean, Legazpin, seigarren izan zen, eta Berrizen bosgarren. Lasterketa buruan ibili zen Altuna Legazpin, baina eroriko batek ohorezko tokietatik atzeratu zuen.\nHeiko Mateos ere ondo defendatu zen Legazpin; 12. amaitu zuen, eta Berrizen atzetik aurrera egin behar izan zuen lasterketa, epaileek ez baitzioten bezperako postua errespetatu irteerako kokapenean. Azkenean 16.a izan zen.\nZiklo krosean, atsedenik gabe, asteburu honetan beste bi lasterketa jokatuko dituzte: larunbatean Arbulun eta igandean Karrantzan. Azken hau Espainiako Kopakoa da; horrek esan nahi du estatuko onenak bertan izango direla. Hori bai, egunotako eguraldiaren ondorioz barrutiak oso egoera gogorrean izango dira, benetako ziklo krosaren lekuko izango dira.


Gael Garcia Bernal sarituko dute 2016ko Donostiako Zinemaldian\nIrailaren 17an emango diote\nGael García Bernal aktore, zuzendari eta ekoizleak jasoko du Latinoamerikako Zinemaren Jaeger-Lecoultre saria, lehenengoz. Latinoamerikako zinemako eragilei zuzenduta egongo da golardo berria.\nDonostiako Zinemaldiak Gael Garcia Bernal aktore eta zuzendariari emango dio Jaeger-Lecoultre Latinoamerikako Zinemaren Saria, erlojugintza etxeak babestuta. Latinoamerikako zinemako pertsona gailen bati zuzenduta egongo da aurten lehenengoz emango duten saria.\nLehenengo edizio honetan, Bernalek Neruda Pablo Larrainen filmaren aurkezpen-galan jasoko du saria, protagonistetako bat baita. Filmak Zinemaldiko Perlak sailean parte hartuko du.\nJose Luis Rebordinos Zinemaldiko zuzendariaren hitzetan, “sari honen sorrerak mugarri berria ezarriko du Zinemaldiaren eta mundu latinoaren arteko harremanean, are gehiago estutuko ditu hango zinematografiarekiko loturak eta gure zinemagileen lanari balioa emango dio”.\nGael García Bernalek irailaren 17an jasoko du Latinoamerikako Zinemaren Jaeger-LeCoultre saria, zinema jaialdiaren hasiera ekitaldiaren biharamunean, Victoria Eugenia Donostiako antzokian egingo den galan.\nGael García Bernal Zinemaldira etorriko den hirugarren aldia izango da. Aurretik, Amores perros bere estreinako filmarekin etorri zen, eta, hurrengo urtean, bi film aurkeztera: Alfonso Cuarónen Y tu mamá también eta Fito Paezen Vidas privadas.


Kulturaren plazaren 55. edizioa ez-ohikoa izango da. Ez da egongo erakusmahairik Landakon eta produktu guztiak denda birtualean erosi ahal izango dira.\nAldaketa nagusia erakusmahaiekin lotuta egongo da: aurten ez da stand-ik egongo Landako Gunean. Horren ordez, Durangoko Azokako webgune honetan denda birtuala sortuko da estreinakoz eta azokazaleek bertan erosi ahal izango dituzte produktu guztiak, abenduaren 4tik 8ra arte. Landakon egon ohi diren liburu, disko, ikus-entzunezko eta gainontzeko sormen-lanak eskuragarri egongo dira Azokako web orrian: klik egin eta aukeratutako DA! produktu-sorta jasoko du kulturzaleak bere etxean. Honakoa izango da Azokako salerosketa gune bakarra aurtengo edizioan.\nNerea Mujikak nabarmendu duenez, Durangoko Azokak erronka handia du aurrez aurre: “Azokak erakutsi du bere 55 urteko ibilbidean garai berrietara egokitzeko gaitasuna, eta aurtengoan ere hala egin beharko du, bere identitatea galdu gabe. Presentzialki ezinezkoa izango den arren, plaza digitala eskainiko dio euskal kulturari”.\nAzokako antolakuntzarentzat, ezinbestekoa izango da denon indarra eta konpromisoa Azoka arraskatatsua antolatzeko: erakundeak, herri-mugimendua, sortzaileak, banatzaileak… eta baita kulturzaleena ere: “Dei egiten diegu kulturzaleei Azokaz beste modu batera gozatzeko: online denda kuxkuxeatzeko, streaming bidez ekitaldiak jarraitzeko, klik egin eta gustoko liburu edo diska eskuratzeko... 2020ko Durangoko Azoka izan dadila arnasa kultur sektorearentzat. Entzun daitezela ozen, Durangon, Euskal Herriko etxeetan eta munduan guztion bihotzetako taupaDAk!”.


Teodosio II.a - Wikipedia, entziklopedia askea.\n408ko maiatzaren 1a - 450eko uztailaren 28a\n← Arkadio - Martziano →\n402ko urtarrila (egutegi gregorianoa) - 450eko uztailaren 28a (egutegi gregorianoa)\nKonstantinopla, 401eko apirilaren 10a\nKonstantinopla, 450eko uztailaren 28a (49 urte)\nElia Eudozia (421 -\nFlavio Teodosio (latinez: Flavius Theodosius; Konstantinopla, 401eko apirilaren 10a - ib., 450eko uztailaren 28a) Ekialdeko Inperio Erromatarreko agintaria 408. urteko maiatzaren 1etik 450. urteko uztailaren 28an karguan hil zen arte. Eudoxia eta Arkadioren seme bere aita hil zenean zazpi urte besterik ez zuenean agintea jaso zuen.\nErregeordetzak[aldatu | aldatu iturburu kodea]\nGazteegia zen artean Antemio, ekialdeko prefektu pretoriarra izan zen agintariorde. Arkadioren garaian jada Antemiok botere handia izan zuen nolabait agintean jarraitu zuelarik. Antemio politikari trebea zen eta persiarrekin bakea mantendu ahal izan zuen baita Mendebaldeko Inperio Erromatarrarekin erlazioak hobetu. Arrazoia oso argi ez badago ere Antemio 414. urtean desagertu zen. Antemioren ordez Pulkeria, Teodosio beraren arreba izanen zen erregeorde 414 urtean bertan Augusta izendatu zutelarik. Pulkeria fede handiko emakumea zen eta anaia ortodoxia kristauaren alde bultzatu zuen beti. Arrebaren intrantsigentziaren ondorio izan zen heretiko, jentil eta juduen jazarpena. Pulkeriak besteak beste anaiari emaztea bilatu zion 421. urteko ekainean Teodosio Elia Eudoxiarekin ezkondu zen. Atenaseko sofista baten alaba Aelia Eudoxiaren benetako izena Atenade zen Teodosiorekin ezkontzearren izena aldatu eta bataiatua izan zelarik.\nValentiniano III.a eta Lizinia Eudoxiaren ezkontza aipatzen duen txanpona\nAelia Eudoxia eta Teodosiok Lizinia Eudoxia izan zuten alaba. Lizinia Eudoxia Mendebaldeko Inperio Erromatarreko agintari Valentiniano III.arekin ezkondu zuten ezteia politikoki Erromatar Inperioa batzeko ahalegin bat izan zitekeelarik.\nAginteko gertakizunak[aldatu | aldatu iturburu kodea]\nTeodosioren agintean zehar azaldu ziren nestorianismo eta beste zenbait doktrina erlijioso. Doktrina erlijioso berriek ortodoxia kristauarekin zituzten aldeek arazo ugari ekarriko zizkioten inperioari aurrerantzean. Agintari honen garaian ere iritsi zen Europara garaiko indar militar arriskutsuena, hunoak. Atila gidari zutelarik hunoen zalditeriak bi inperio erromatarrak mehatxatu zituen. Lehen batailak galdu zituenean Ekialdeko Inperio Erromatarrean eta Bizantzioko Inperioan arrunta izanen zen politikari eutsi zioten, etsaiari dirua eman alboko erresumak norberaren inperioaren ordez eraso zitzan. Teodosiok beraz urtero hunoei dirusari bat ordainduko ziela adostu zuen inperioko diru aberastasuna asko murriztu zelarik.\nBenetako agintaria Teodosio zen arren Pulkeria eta gorteko beste zenbait pertsonaiek botere handia izan zuten Teodosio poesia idatzi eta kultura sustatzen zuen bitartean. Agintari ilustratua izan zela esan liteke. Agintaldi honetan berrantolatu zen Konstantinopoliseko Unibertsitatea.\nSakontzeko, irakurri: «Konstantinopoliseko harresiak»\nKonstantinopolis eta bere harresiaren mapa\nHistorian Konstantinopolisek menperaezin fama izan du beti ospe honen sortzaileetako bat Teodosio II.a dugularik. Teodosio II.aren harresiak direla esaten bada ere Konstantinopoliseko harresi itzelak Antemio erregeordeari zor dizkiogu. Antemiok militarra izaki Konstantinopolis hiri menperaezin bihurtu zuen. Inperioko hiriburua lurmutur batean zegoen eta hiru aldetan Bosforoko hark inguratua zen. Konstantinoren garaian eraikiriko harresi bat bazen arren Antemiok bigarren arresi handiago bat eraiki zezatela agindu zuen.\nHarresi berria zaharretik mendebalderantz 1500 metrotara eraiki zen. Luzeran bost kilometro t´erdi zituen Marmara itsasoa eta Urrezko Adarra batzen zituelarik. Batez besteko garaiera 12 metrotakoa da lodiera 5 metro ingurukoa zelarik. Harresian 96 dorre eraiki ziren, gehienak oin karratukoak (zenbait oin oktogonal eta hexagonalekoak) 20 metroko batez besteko garaierakoak bata bestearen arteko distantzia 55 metro ingurukoa zelarik. Bigarren harresi honetatik 15-20 metrora 8.5 metroko garaiera eta bi metroko lodiera zuen harresi txikiago bat eraiki zen beste 96 dorrerekin. Harresi txikiaren dorretxoak harresi handiaren dorreen erdi puntuan eraikirik zeuden. Harresi txikia gutxi balitz honengandik 15 bat metrora 20 metro zabal eta 10 metro sakoneko zulo bat eraiki zen hiriko aldean metro t´erdiko garaiera zuen harresitxo bat zuelarik. Zuloa urez betetzen zen hiriaren lehen defentsa zelarik.\nHarresiaren ateetako bat gaur egungo Istanbulen\nHarresiak hamar ate zituen, bost ate publiko eta beste bost militar. Ate publiko bakoitzak zuloa zeharkatzen zuen zubi bat zuen eta gainontzeko ateak harresitik irteteko bidea besterik ez ziren. Ate nagusiez gain hainbat eta hainbat ataska txiki baziren setio garaian adreiluekin isten zirenak.\n447. urtean lurrikara batek harresia ondatu zuen eta Teodosio II.ak Foroseko Ziro hiriko prefektuari defentsak lehenbailehen konpon zitzala agindu zion hunoak erasotzeko prest baitziren.\n(Ingelesez) Teodosioren aginteari buruzkoak DIR-en\nWikimedia Commonsen badira fitxategi gehiago, gai hau dutenak: Teodosio II.a\nArkadio Ekialdeko Inperio Erromatarreko agintaria eta Bizantziar agintaria\n408 -450 Ondorengoa\nMultimedia: Theodosius II\nBNF: 13573325s (data)\nOpen Library: OL5089727A


Nola ez, zatiketa jabetza dibortzio ondoren. zerbitzu-publikoak\nShare erkidegoko jabetza izan behar du agindu du epaileak nork esaten dibortzio, kontuan hartu gabe ezkontzako erregimen hartutako ezkontideen. Likidazioa, ezkontzako erregimen aukera ematen ebaluatzeko erkidegoko jabetza eta horiek zatitzeko ezkontideen arteko.\nEsparru horretan, ezkontideen aurkeztu ahal izango du onartu epaileak familia gaiak (Jaf): eza ohiko araudia, epaileak daiteke izendatuko notario honen ardura partekatzea da ebaluatzeko jabetza komunitateko.\nBalioa jabetza partekatzeko izan behar finkoa aldi eguna partekatzea\nNoiz ez da jabetza bat, bai ezkontidea eskatu ahal izango duten jabetza saritu da: bat da lehentasunezko esleipena. Hala eta guztiz ere, azken hau izan daiteke ukatu arabera epaitu duten arauak aplikazioak, mantentze-undivided jabetza edo lehentasunezko esleipena. Egiten bada desorekatua partekatzea, ezkontidea da onuradun lehentasunezko esleipen beharrezkoa izango da ordaindu beharreko beste esku-dirutan. Izan daiteke erabaki hori guztia ondorioz oreka izango da ordaindu beharreko diruaren edo ordainketa atzeratua


Udalak 18 eta 35 urte bitarteko gazteen emantzipazioa errazte aldera, etxebizitzaren alokairua ordaintzeko dirulaguntzen deialdia egingo du beste behin — Eibarko Udala\nUdalak 18 eta 35 urte bitarteko gazteen emantzipazioa errazte aldera, etxebizitzaren alokairua ordaintzeko dirulaguntzen deialdia egingo du beste behin\n2022tik aurrera, lau hilabetetik behin ordainduko da; dirulaguntzak diru-sarreren araberakoak izango dira eta onuradunek ordaindutako errenten % 20 eta 40 berreskuratu ahal izango dute. Jon Iraola alkateak uste du pandemiak eragindako egoera ekonomikoaren eta enpleguaren ondorio negatiboek “inoiz baino beharrezkoago egiten dutela dirulaguntza hauei eustea”.\nEibarko Udalak, gazteen emantzipazioa errazteko helburuarekin, etxebizitza-alokairua ordaintzeko dirulaguntzak ematen jarraituko du 2021, 2022 eta 2023 urteetan. Programa honen bidez —erantzun ona izaten ari dena azken urteotan—, asmoa da gazteei alokairuko etxebizitza eskuratzeko aukera ematea, hala, autonomiarako eta emantzipaziorako prozesuan lagunduz.\nOrain arte dirulaguntza-programa honen deialdia urterokoa zen, baina azken deialdi hau hurrengo hiru urteetarako egingo da; guztira 54.000 euro xedatu dira hiru urtean ordaintzekoak, 18.000 euro, urtean. Aurtengo deialdiaren beste berrikuntza bat da gazte bakoitzari ematen zaion dirulaguntza, 2022tik aurrera, aurretiaz ordainduko dela lau hilean behin. Aurtengo 2021 urteko ordainketak ordainketa bakarrean egingo dira.\nDirulaguntza hauek jasotzeko deialdia aste honetan bertan ireki da, eta eskabidea Pegoran egin daiteke modu presentzialean edo modu elektronikoan. Bai oinarriak, bai baldintzak, dokumentazioa edo beharrezkoak diren izapideak Udalaren webgunean kontsultatu daitezke www.eibar.eus, ‘Bekak, dirulaguntzak eta laguntzak’ atalean.\n18 eta 35 urte arteko pertsonentzat da dirulaguntza, eta etxebizitza alokatuan bizi diren bizikidetza-unitateko kide guztiek adin hori izan beharko dute. Gainera, bizikidetza-unitateko kideek ezingo dute eduki jabetzeko etxebizitzarik, edo azalera- edo gozamen-eskubiderik, salbuespen batzuk izan ezik; esaterako, eskubide horien titulartasunaren partaidetza % 50koa edo hortik beherakoa denean.\nBeste baldintzetako bat da bizikidetza-unitatea osatzen duten kideetako bat Eibarren 2 urtez jarraian erroldatuta egotea gutxienez. Gainera, alokatutako etxebizitzan bizi diren pertsona guztiek dirulaguntzaren xede den etxean egon behar dute erroldatuta.\nHalaber, muga batzuk jarri dira onuradunen diru-sarreretan, baldintza gisa. Kide bakarrez osatutako bizikidetza-unitateen kasuan, ezingo dira 25.000 euro gordineko diru-sarrerak gainditu urtean. Eta bi kidez edo gehiagoz osatutako bizikidetza-unitateetan, ezingo dira 39.000 euro gordineko diru-sarrerak gainditu urtean.\nHorrez gain, diru-sarrera gutxieneko batzuk ezarri dira. Urtean 24.000 euro gordinetik gorakoak izango dira (kide bat baino gehiago direnean) eta 18.000 eurotik gorakoak banakako eskabideak direnean.\nBizikidetza-unitateko kideek ezingo dute familia-loturarik izan errentariarekin odol- edo ezkontza-ahaidetasunezko bigarren mailara arte. Bizikidetza-unitateko kideek Etxebideko etxebizitza-eskatzaileen erregistro ofizialean izena emanda egon beharko dute edo izena emateko eskaera eginda eduki.\nEz da dirulaguntzarik emango, baldin eta alokairu-kontratua 2016ko urtarrilaren 1a baino lehenagokoa bada, alokatutako etxebizitza babes ofizialekoa bada edo Bizigune programari atxikita badago, alokairu-errenta hilean 650 eurotik gorakoa bada, edo errentamendu-kontratuaren iraupena urtebetetik beherakoa bada.\nDirulaguntzaren zenbatekoari dagokionez, deialdiaren oinarrietan sistema bat ezarri da, eskatzaileen urteko diru-sarrera justifikatuen arabera. Urtean 18.000 eta 21.000 euro bitarteko diru-sarrera gordinak dituzten eskatzaileei errentaren % 40ko dirulaguntza emango zaie; urtean 21.000 eta 25.000 euro bitarteko diru-sarrera gordinak dituztenei errentaren % 30eko dirulaguntza emango zaie; eta urtean 25.000 eta 39.000 euro bitarteko diru-sarrera gordinak dituztenei (bi kide edo gehiago izan beharko dira) errentaren % 20ko dirulaguntza emango zaie. Pertsona edo bizikidetza-unitate onuradun bakoitzari emango zaion laguntzaren zenbatekoak ezin izango du, inolaz ere, hilean 250 euroko muga gainditu gehienez ere.\nDeialdi berri hau ezagutzera eman ondoren, Jon Iraola alkateak zera adierazi du: “nahiz eta Udalak urteak eraman gazteentzako alokairuak diruz laguntzen, azken urtean egoera ekonomikoa eta lan-munduan sartzeko zailtasunak larriagotu egin dira pandemiaren ondorioz, bereziki gazteen artean; beraz, uste dugu sekula baino beharrezkoagoa dela dirulaguntza horiek ematen jarraitzea, sostengu ekonomiko garrantzitsua baitira haientzat”.


Urretxuko Udala - Santa Lutzi feria 2017: dena prest\nEuskadiko nekazal eta ganadu feri garrantzitsuenetarikoa den hau, hasiera batean Ezkion egiten zen, Santa Lutzi-Anduaga auzoan, ziur asko erdi arotik. Baina, hainbat egoera dela eta 1726 urtean Ezkion egiteko debekua etorri zeneta 1727 urtean Urretxun egitera pasa zen. Abenduaren 13a ospatzen da beti.\nXIX. mendearen erdira arte Urretxun ospatu zen feria, baina ordutik aurrera Zumarragan hasi ziren postu ezberdinak kokatzen. Urretxuk protesta ofizial ugari luzatu zituen, baina, hala ere Zumarragak ikusi zuen nola urteen poderioz, gero eta postu gehiago kokatzen ziren bere lurraldean. Honela joan zen feria Urretxuko Aldapatik Zumarragako kaleetara luzatzen.\n1994 urtetik Urretxu eta Zumarraga lankidetzan aritzen dira feriaren antolaketan eta feria guneak erabat lotzen ditu bi herriak. Ugaritasuna eta kalitatea dira feria honen ezaugarri berezienak. Era guztietako produktuak aurki daitezke eta milaka bisitari hurbiltzen dira urtero Urretxu eta Zumarragara. Gainera ez dira faltako, musika, herri kirolak, pilota partiduak, argazki rallya eta artzain txakur erakustaldiak.\nOndoko dokumentuan aurkituko duzue 2017ko Santa Lutzi feriaren informazioa, baita parte hartze datuak ere.\nPopular 9.47 MB\t67\t 07/12/2017 18:38:36\nInformazio gehiago Aizpurunea kultur etxean


ESKAERAK UDAL BULEGOETAN AURKEZTU BEHARKO DIRA HILAREN 13RA BITARTEAN\nZabalik dago jada uda kanpainan kirol begirale izateko izen-ematea\nKirol zerbitzuek antolatzen duten uda kanpainan begirale izan nahi dutenek, zabalik daukate aurtengo izen-ematea. Atzo ireki zen hezitzaileak hautatzeko prozesua eta interesatuek, apirilaren 13a baino lehen eman behar dute izena udal bulegoetan.\nEskainiko den kirola oinarri hartuta zerbitzua orokor edo espezifiko moduan bereiztu da. Eskalada indoor eta patinajea kirol zerbitzu espezifikoen atalean jaso dira eta kasu hauetan, esperientzia izatea eskatzen da. Bestelakoan, udalak aldi baterako beteko dituen kirol begirale lanpostu hauetara aurkeztu ahal izateko, 16 urte beteta izatea, kirolarekin erlazionatutako formakuntza akademikoa izatea eta euskara menperatzea eskatzen da.\nUdalak bere aldetik, ekainaren 25tik uztailaren 20ra arteko lan kontratua eskaintzen du. Hilabete eskaseko tarte horretan bete beharreko lanaldia, ezartzen duen zerbitzuaren araberakoa izango da. Halaber, hautatzen diren lagunek zerbitzua antolatu eta azken ebaluazioa egiteko saioetara joan beharko dute, ekainaren 13 eta uztailaren 20an. Saio horien lan orduak ere ordainduko dira. Tenis, mini-tenis, patinaje eta eskalada emango duten begiraleek gainera, 3 orduko formakuntza saioa egin beharko dute uda kanpaina hasi aurreko astean. Egunak eta ordutegia aurrerago zehaztuko da baina saio horietan parte hartzea derrigorrezkoa izango da.\nEskaerak 13a bitartean\nUda kanpainan kirol begirale gisa lan egiteko interesa dutenek eskaerak udal bulegoetan aurkeztu behar dituzte apirilaren 13ra bitartean. Izena ematerakoan, eskaera orriarekin batera nortasun agiriaren kopia, eskatzen diren tituluen fotokopia, eskaeran aipatzen diren meritu guztien egiaztagiriak eta izatekotan, euskara menperatze mailari dagokion titulazioa aurkeztu behar dira.\nJasotzen diren eskaera guztiak baloratuko dira eta bai formazio akademikoa, lan eskarmentua eta Oñatin erroldatuta egotea, kontutan hartuko dira. Kontratazio hauek arautzen dituzten oinarriak udal bulegoetan edo udalaren web atarian eskuratu ahal izango dira ondoren.\nHaur eta gaztetxoen izen-ematea\nBestalde, uda kirol kanpainan parte hartu nahi duten haur eta gaztetxoen behin-behineko izen-ematea apirilaren 16tik 18ra egin beharko da kiroldegian. Izena emateko eguna eta ordua zehazten duen zozketa 19an egingo da eta behin-betiko izen-ematea hurrengo astean. Jasotzen diren eskaeren arabera erabakiko da zenbat begirale eta zein jardueretarako beharko diren.\nHilaren 13ra arte dago zabalik izen-ematea.


Hamabost hilabeteko zigorra ezarri diote Meral Simsek idazle kurduari | Mundua | Berria\nHamabost hilabeteko zigorra ezarri diote Meral Simsek idazle kurduari\n«Erakunde terrorista baten propaganda» egiteaz akusatu dute. Ez du joan beharko espetxera\nMeral Simsek idazlea, epaiketa hasi aurretik. ORSOLA CASAGRANDE Tamaina handiagoan ikusi\nMeral Simsek idazle kurdua absolbitu egin zuten asteartean «erakunde terrorista bateko kide» izateko akusazioaz, baina hamabost hilabeteko espetxe zigorra ezarri zioten «propaganda terrorista» egiteaz akusatuta. Hala ere, Simsekek ez du joan beharko kartzelara, Malatyako auzitegiak onartu egin duelako defentsako abokatuek jarritako helegitea.\nHala ere, Meral Simsekek ez du galdu jarrera baikorra. «Nire idazteko abentura hasi zen nire hitzak baliatzen hasi nintzenean mina kudeatzeko tresna gisara. Beranduago, mina itxaropen eta edertasun bilakatzeko modua bilatu nuen. Berdelari buruz idatzi dut, familiek adostutako bikotekide trukeari buruz, baita pobreziari eta Turkiako Hezbollahren ankerkeriari buruz ere, estatuaren indarkeriari, matxismoari, eta, batez ere, emakumeek eta haurrek jasaten duten sufrimenduari buruz. Baina ez dute nahi hori zabaltzea, eta, hortaz, hitz egiten duten guztiak isilarazi nahi dituzte. Isilik geratzen bagara, gizarteak ere berdin egingo du. Halere, ni ez naiz isilduko. Auzitegietako epai bakar batek ere ez du geldituko itxaropenerako nire bidea».


Badok | Bide berriak zeharkatzeko\nBelaunaldi batek baino gehiagok izango ditu gogoan “Kaixo” eta “Ez gaitu inork geldituko” kantuetako doinuak. 31 urte dira, 1988an, Pasaian (Gipuzkoa), Urtz taldea sortu zela, eta bidea urratzen jarraitzen du rock bandak, zortzigarren diskoa kaleratu baitu orain: Zabaldu ateak.\nAnder Hurtado de Saratxo, Jorge Sanchez, Dani Vicente eta Xabi Camarero Urtz taldeko musikariak, Bilbon. (Marisol Ramirez / Foku)\nLan berriarekin hirugarren aldi bat abiatu duela azaldu du Xabier Camarero gitarra jotzaile eta abeslariak, hura baita taldea sortu zenetik hona taldean segitzen duen partaide bakarra. Ander Hurtado de Saratxo perkusionista, Dani Vicente gitarrista eta Jorge Sanchez baxu jotzailea gehitu zaizkio oraingoan; eta, dioenez, Urtzen «berezko izaera» mantendu duten arren, doinu «berritzaileak» ditu zortzigarrenak. Taldekide berrien ekarpenarekin lotu du Camarerok hori. «Beraiek animatu naute diskoa egitera: egitasmoan izan duten inplikazioa erabatekoa izan da, eta doinuetan asko nabari da». Atzo egin zuten zortzigarren diskoaren aurkezpena, Bilboko Bira kulturgunean; eta, iragarri dutenez, hilaren 22an egingo dute aurkezpen kontzertua, Bilborock aretoan.\nHamar abestirekin ondu dute lana, eta Europako Batasunak immigrazioaren auziarekin duen jarrera salatzen du diskoari izena ematen dion Zabaldu ateak kantuak. Interpretaziorako bidea zabalik utzi du Camarerok, baina. «Ateak zentzu askotan utz daitezke zabalik: berdintasunaren ateak, askatasunarenak, maitasunarenak… uste dut ate bat zeharkatzen dugun aldiro aukera berri baten aurrean gaudela, eta hori da nabarmendu nahi genuen ideia». Rock eta pop doinuei tiraka jarraitu dute, eta, orain arteko diskoetan bezala, balada bat ere sortu dute diskorako: “Argia”. «Pello Ramirez txelo jotzailearen laguntza izan dugu kantuan». Ramirezen kolaborazioa ez da bakarra izan, Alex Sardui Gatibu-ko abeslariak ahotsa jarri baitio “Aurpegi hori” kantuari. «Irudi lezake maitasunaren gaia abesti guztietan azaltzen dela, eta neurri handi batean hala da. Bihotza eta maitasuna, sarritan erabili izan ditu bandak».\nTaldeak hiru hamarkada dituen arren, esperientzia berritzat du oraingoa Camarerok, eta behin baino gehiagotan azpimarratu du Hurtado de Saratxo, Vicente eta Sanchez taldekideei esker egin duela aurrera Zabaldu ateak egitasmoak. Urtzen ibilbidearen errepasoa egin du azalpenak emateko. «1988. urtean hasi genuen bidea, eta, momentu egokia zelakoan, 2003an erabaki genuen etapa horri bukaera ematea. Gainera, denbora tarte horretan, taldekide berriak gehitu ziren egitasmora». Camarerok, Josu Ariztegi, Asier Arocena eta Victor Arguellesekin abiatu zuen egitasmoa, 1980ko hamarkada bukaeran. 2001ean, baina, bosgarren diskoa kaleratu zutenean, Javi Estella eta Ritxi de Barrenetxe musikariek hartu zuten Arozena eta Arguellesen tokia.\nHiru urteren ondoren erabaki zuten taldea uztea. «Ez genekien berriz bueltatuko ginen edo behin betirako geldiunea izango zen». Bizkaiko hiriburuko Bilborock aretoan egin zuen Urtzek agur emanaldia; eta, hain zuzen, horixe da Zabaldu ateak lana oholtza berean aurkeztearen arrazoia. «Azken kontzertua egin genuen tokira bueltatuko gara geure burua aurkeztera».\nPartaide berrien ekarpena\nTaldea ez zen behin betirako isildu, baina: hamar urteko geldialdiaren ondoren, Astirolana kaleratu zuten sorreran izan ziren lau musikariek, 2013an. 25. urtemugaren karietara bildu ziren Camarero, Ariztegi, Arguelles eta Arozena, eta orduko bizipenak izan ditu abeslariak gogoan. «Hasierako partaideak elkartu eta oholtzara itzultzea iraganera bidaia izan zen. Aspaldi ikusi gabeko jendearekin elkartu ginen, eta oso aberasgarria izan zen guretzat».\nSei urte joan dira ordutik, eta partaide berriekin ondu du Camarerok zortzigarren lana. Horregatik dio musika taldearen hirugarren aldia dela oraingoa. «Zalantza asko izan ditut proiektu honi buruz, eta taldekide berriei esker kaleratu da zortzigarren diskoa».\nEsker 1000 egitasmoaren lehen hitzordua Baionan\nETIKETAK:Alex SarduiGatibuPello RamirezUrtzXabi Camarero


Apirila 2022 – Artxandape Ikastola\nZorionak, Eguzkimoreak! Artxandape Ikastolako talde feministak Bilbao Balioen Hiria saria jaso du. Aintzatespena emakumeen eta gizonezkoen arteko berdintasunarI lotutako baloreei egindako ekarpenagatik eta kontzientziatzeko egindako ahaleginagatik. Proiektu aitzindari hau hezkuntza komunitate osoaren garaipena da. PRENTSA: BILBOKO UDALA / EL CORREO ...\nItxaropentsu, pozez eta erantzukizunez ekin diogu etapa berri bati!\nEtapa berria hasi da Artxandape Ikastolan. Bertan behera geratzen da Ikastolan maskara erabiltzeko beharra. Hori bai, eskola garraioan, maskara erabiltzea nahitaezkoa izango da sei urtetik gorako pertsonentzat. Arduraz eta ilusioz ekin diogu fase honi, eta pozik elkarri irribarreak ikusteaz!\nKorrika badator! Artxankilometroan (1576 km-a) parte har ezazu!\nBihar, apirilaren 6a (asteazkena) KORRIKAren 22. edizioa Bilbotik igaroko zaigu. Animatu eta parte har ezazu! Hitzordua arratsaldeko 19:45etan dugu Ikastola aurrean; 20:00ak aldera Korrika Anselma de Salces kaletik igarotzea iragarrita baitago. Aurten, lekukoaren eramaile gisa, Ikastolako Hezkuntza Komunitatearen hiru hankak ordezkatuta egotea proposatu da. Jasotako ekarpenak kontuan izanda honakoa erabakiz: ikasleria DBHko Aitzolek ordezkatuko ditu, batik...\nZuen bizitzako beste etapa bat hasiko duzue eta zuen ametsak egia bihur daitezen opa dizuegu\nLH JAIALDIA: musika, dantza eta giro onean itxi dugu ikasturtea\nHH EKITALDIA: gure txikienek ikasturtea erritmo eta martxa biziz agurtu dute\n22/23 ikasturteko Eskolaz Kanpoko Ekintzetan izena emateko epea zabalik\nEskola Jasangarriaren ziurtagiria berrituz ingurumenarekiko dugun konpromisoa sendotu dugu


ROVaren erabilerari buruzko formakuntza – Tknika\nROVaren erabilerari buruzko formakuntza\nHome / Ikastaroa / ROVaren erabilerari buruzko formakuntza\nTeknologiaren bilakaeraren eskutik, ROV plataformen prezioak merkatzen ari dira eta horrekin batera uretako droneen aplikazioak ere geroz eta ugariagoak dira. Ikastaro honen helburua, sektorearen egoera ezagutu eta uretako droneen erabilerarako oinarrizko ezagutzak lantzea da.\n1 3,00 27-05-2019 15:00-18:00 Presentziala\n2 3,00 28-05-2019 15:00-18:00 Presentziala\n3 3,00 29-05-2019 15:00-18:00 Presentziala\n4 3,00 30-05-2019 15:00-18:00 Presentziala\n5 3,00 10-06-2019 10:00-13:00 Presentziala\n6 3,00 11-06-2019 10:00-13:00 Presentziala\nOrdu ez Presentzialak: 0\nIkastaro honetan parte hartzen duen irakaslegoak, uretako droneen sektorean egiten ari denaren eta egin daitekeenaren ezagutza orokor jasotzea da helburua. Horrekin batera, ROVen erabilerarako oinarrizko ezagutza bat lortzea da helburua; jarraitu beharreko lan metodologiarekin etxekotuz.\nROVaren erabilerarako jarraitu beharreko lan metodologia aztertuko da; horretarako oinarri teoriko batzuk landuko dira lehenik; eta simulagailuetan lehen proba batzuk egingo dira, azkenik uretako droneekin saio praktiko bat egingo delarik.\nTeoriaren bitartez oinarriko ezagutza batzuk landuko dira ikastaroko lehen saioetan eta hauek praktikan jarriko dira gero; lehenik ROVaren simulagailua erabiliz eta azkenik uretan bertan.\nEbaluaketarako honako irizpideak jarraituko dira:\nFormakuntza orduen %90arekin bete behar da.\nEAEko Lanbide Heziketako ikastetxeko irakaslea izatea.\nIzen-emate kopuruak eskainitako plaza kopurua gainditzen badu, ondoko irizpideak jarraituz aukeraketa egingo da:\nIzen-emate ordena kontuan izango da.\nIkastetxe bakoitzeko pertsona baten partehartzea lehenetsiko da.\nIzena emateko jarraibideak\nIzen-emate epea: 2019ko Maiatzaren 20a.\nIraupena: 15.00\tordu\nLekua: Blas de Lezo Pasaiako Itsas Arrantza BHI - Los Marinos kalea, 2 Pasai San Pedro\nEdukiera: 15\tpertsonak\nHizkuntza Elebiduna: Euskara, Gaztelania\nPrestakuntza-ekintza hori Europako Gizarte Funtsak kofinantzatu ahal izango du, Lanbide Heziketako irakasleak prestatzeko jardueren esparruan.


Herritarren ustez, Hernaniko Akarregik egin du sagardorik onena | El Diario Vasco\nHerritarren ustez, Hernaniko Akarregik egin du sagardorik onena\nAntolatzaileak, finalistak eta irabazleak, pozik afalostean.\nBart eman zen Euskal Herriko II. Sagardo Txapelketa Herrikoiaren azken epaia. Bigarren postuan Lizeaga gelditu da, eta hirugarrenean Itxas-Buru\nEL DIARIO VASCO Domingo, 25 septiembre 2016, 11:34\nLehengo ohitura bati helduz, iaz ekin zion lehen aldiz Gipuzkoako Sagardogileen Elkarteak Euskal Herriko Sagardo Txapelketa Herrikoia antolatzeari. Izan ere, 1967tik aurrera zenbait txapelketa herrikoi antolatu zituen orduko sagardogileen elkarteak, herri desberdinekin elkarlanean, eta sare hori berreskuratzea da oraingo elkartearen asmoa. Ohar batean diotenez, «2015eko txapelketa lehen harria izan zen eta aurten jarri nahi izan da bigarrena, baina finalaz gain, hiru finalaurreko ere antolatuta. Herriz herri egiten diren eta sare horretan sartzeko interesa duten txapelketa eta Sagardo Egunekin elkarlanean antolatu du txapelketa herrikoia Gipuzkoako Sagardogileen Elkarteak, Eusko Jaurlaritzarekin eta HAZI fundazioarekin elkarlanean eta Andoaingo, Ordiziako, Azpeitiko eta Zarauzko Udalen laguntzarekin».\nFinal handia Andoainen jokatu zen larunbat gauean, eta hantxe argitu zen, afalostean, txapelketa berezi honen podiuma. Herritarren ustez, txapelketan parte hardu duen sagardorik onena Hernaniko Akarregin egina da. Astigarragako Lizeaga eta Hernaniko Itxas-Buruk sagardotegiak gelditu dira bigarren eta hirugarren.\nEuskal Herriko 36 sagardotegik -iaz baino lay gehiagok- hartu dute parte guztira bigarren urtez egin den txapelketa honetan eta 200 pertsonek osatu dute epaimahai herrikoia afari bikainak eta giro paregabeak lagunduta. Final handiaren aurretik hiru finalaurreko egin dira eta bakoitzean, 36 sagardo horietatik, 12 sagardo dastatu dira zozketaz erabakita. Finalaurrekoetan puntuazio altuena lortu duten 12 sagardoak pasa dira finalera.\nSagardoak afaltzera inguratu diren guztien artean dastatu eta puntuatu dira. Herritarrak izan dira beraz epaile txapelketa honetan, sagardoa gustatzea baita baldintza bakarra. Txapelketa herrikoia desberdina da: afaltzera eseri eta ateratzen dituzten sagardo desberdinak dastatu eta nork bere gustu eta iritziaren arabera nahi duen puntuazioa ematen dio, batetik hamarrera finalaurrekotan eta bostetik hamarrera finalean. Beraz, epaile izatea, afaltzera eseri eta sagardoak dastatzea da, lagunarteko giroan. Ez da txapelketa ofiziala, baina aukera ematen du herritar askoren iritzia jakiteko eta hori oso interesgarria da sagardogileentzat.\nBart, irailak 24, bertako produktuz hornitutako mahaien inguruan jokatu zen finala Andoaingo Zumea plazan, Gipuzkoako Sagardogileen Elkarteak, Basatxerrik eta Lurlan Elkarteek duten elkarlanerako proiektua oinarri hartuta. Jendea afaltzen hasi orduko, hasi ziren mahaira sagardoa ateratzen eta jendeak lote bakoitza puntuatu zuen, jakin gabe zein sagardotegitako sagardoa zen dastatutakoa. Finalaurrekoetan bezala, ez zen jakin zein sagardotegitako sagardoa dastatu zen azken klasifikazioa jakin arte.\nVisionan las cámaras para identificar al autor de la quema de los contenedores «La creatividad aparece tanto en la física como en el arte o la literatura»


Haurren ahalduntzea karriketara - Bidetik baino bidea eginez - Axala\nHasiera » Gizartea » Haurren ahalduntzea karriketara – Bidetik baino bidea eginez\nAtalak: Gizartea, Haziera, OarsoIrriak, Prismaren koloreak\nAski sanoa da helduok boteretik kendu, haurrei herriko erabaki zein antolakuntzaren guneetan kokatu eta tokia konpartitzeko ariketa. Hori egitean deseraikuntza txiki bat ematen da urteak pilaturik ditugunon barnean, herriak beste forma bat hartzen du eta haurrei sentimendu eta erabakietan ahalduntzeko bidea uzten zaie.\nAurten Oreretako Madalenak jaietan lehenengo aldiz haurren txupinazoa gauzatu da. OarsoIrriak ekimenaren baitan Haurren Jai Batzordea antolatu da eta asanblada parte-hartzaileetan umeek erabaki dute haiei zuzentako egitaraua.\nHaurren Jai Batzordea – Asanblada (argz. OarsoIrriak)\nGuztien artean txupinazo txikia zen ideiarik garrantzitsuena. Argi zuten ez zutela txupinazoan sortu zen den zikinkeriarik nahi, argi zuten haientzako espazioa nahi zutela.\nHaurrekin batera elkarrekin lanean jarraitu genuen OarsoIrriakeko lagunak, Oreretako Jai Batzordea, Mikelazulo Elkartea eta Errenteria-Oreretako Aniztasuna saila.\nBurututako sormen prozesu parte-hartzailearen irudi-bilduma\nBeste bi saio burutu ziren eta topaketen helburua haurrek gozatuko zuten txupinazo anitza lortzea zen. Horretarako ahal genituen baliabideak pilatu eta elkartzen ginen. Sormen prozesu potentea suertatu da eta ematen ziren egoeretara ederki egokitu gara.\nTxupinazorako muralaren marazkiak prestatzen (argz. OarsoIrriak)\nEmaitza? Kolore ugari, burrunba alaia (Zo Zongoko lagunei esker), Oreretako Koldo Mitxelena plaza lepo, haurrek haien espazioa bereganatuta, inguru anitza, zirrara, dantza eta saltoak.\nOreretako lehen mila koloretako txupinazo txikia (argz. OarsoIrriak eta Errenteriako Hitza)\nAkaso ekintza bat besterik ez da, baina ez da keinu hutsa, ingurua ulertzeko eta bizitzeko modua baizik. Herrian eta eskualdean urteak eramaten ditugu horrelako jarduerak praktikan jartzen eta ingurua ikaragarri aberasten ari da. Bidetik baino elkarrekin bidea eginez… haurren barnea oholtza gainean, auzolana, helduon deseraikuntza, sorkuntza, elkarlana, bizipoza, gogoeta, jolasa, poesia…